ότι για την τροφή τους οι άνθρωποι θα εξαρτηθούν από μας.\nΚάποιοι νομίζουν ότι αυτά δεν είναι καλά νέα. Για μένα όμως είναι, γιατί ότι και να κάνει κάποιος χρειάζεται πιο πριν τροφή.\nΚαι αν ψάχνουμε να βρούμε δρόμους για να κάνουμε την ανθρωπότητα να εξαρτηθεί από μας, τότε τα τρόφιμα είναι ο καλύτερος.\nΤο 1996, στο οικονομικό φόρουμ του Νταβός, ένας βαρύς και επιβλητικός άντρας ανέβηκε αργά – αργά στο πόντιουμ για να πει μια μόνο πρόταση: «από σήμερα και στο εξής βρίσκεστε κάτω από τον αποκλειστικό έλεγχο των οικονομικών αγορών»\nΜε αυτά τα λιτά λόγια, λόγια που περισσότερο φοβερίζουν παρά πανηγυρίζουν, ο τότε διευθυντής της Deutsche Bank Τιτμάϊερ σηματοδότησε μιά νέα εποχή για την ελεύθερη αγορά. Την εποχή της αχαλίνωτης αγοράς, όχι μόνο εκεί ή εδώ, σε τοπικό επίπεδο, αλλά παντού σε όλες τις οικονομικές δραστηριότητες και σ ολόκληρη τη γη !\nΜαζί με την απελευθέρωση της αγοράς από προηγούμενους ενδοιασμούς ή αγκυλώσεις, όπως το παίρνει κανείς, πλαταίνει και ο δρόμος των δακρύων για τους λαούς όλου του κόσμου προκειμένου να χωρέσει ακόμα μεγαλύτερη αθλιότητα και ακόμα μεγαλύτερη φτώχεια και συμφορά. Δεν είναι όμως η αθλιότητα των πολλών που απασχολεί τους εμπνευστές της νέας μορφής επικυριαρχίας του πλανήτη, αλλά αυτή καθ εαυτή η εξουσία, στον βωμό της οποίας θα θυσιάσουν όλα τα δώρα της γης, που εδώ και εκατομμύρια χρόνια μοιράζει σε όλα τα πλασματα Της.\nΕκτελεστικά όργανα αυτής της πολιτικής θα γίνουν στον εμπορικό τομέα ο Παγκόσμιος Οργανισμός Εμπορίου (ΠΟΕ), στον χρηματοπιστωτικό η Παγκόσμια Τράπεζα (ΠΤ) και το Διεθνές Νομισματικό Ταμείο (ΔΝΤ).\nΟ ΠΟΕ ιδρύθηκε το 1995 κατά τις συνομιλίες στην Ουρουγουάη της GATT (General Agreement on Tarif and Trade, *1948). Σε σχέση με την GATT ο ΠΟΕ αποκτά αρμοδιότητες σε περισσότερους τομείς και επιβάλλεται με μεγαλύτερη και περισσότερη δύναμη. Δεν περιορίζεται μόνο στην επίβλεψη των ανταλλαγών βιομηχανικών εμπορευμάτων αλλά εξαπλώνει τα πλοκάμια του και στις ανταλλαγές των γεωργικών, καθώς επίσης και των υπηρεσιών. Εισάγει την έννοια της «πνευματικής ιδιοκτησίας» επί των ζωντανών οργανισμών και αναλαμβάνει το ρόλο του παγκόσμιου χωροφύλακα στην διαφύλαξη των πιστεύω της νεοφιλελεύθερης ιδεολογίας.\nΗ αγορά αφήνεται ελεύθερη και το αόρατο χέρι της γίνεται ορατό εν πρώτοις στις χώρες του Νότου και σιγά – σιγά ανεβαίνει απειλητικό και στις χώρες του Βορρά.\nΟ ΠΟΕ, είναι ο πρώτος Οργανισμός σε ολόκληρη την ανθρώπινη ιστορία που θεσμοθέτησε την ιδιοκτησία ζωντανών οργανισμών, που είτε παράγονται εργαστηριακά (παράδειγμα μεταλλαγμένα, χημικές ουσίες), είτε με διασταύρωση από διάφορες ράτσες, είτε «ανακαλύπτονται» ελεύθεροι στη φύση.\nΗ βιοτεχνολογία - η επιστήμη των γενετικά τροποποιημένων οργανισμών - έχει υποστεί την ίδια δριμεία κριτική από πολλές σοβαρές προσωπικότητες της εποχής μας, όση η πυρηνική τεχνολογία τον προηγούμενο αιώνα. Μάλιστα υπάρχουν επιστήμονες που θεωρούν την επίθεση εναντίον της φύσης από μεταλλαγμένους οργανισμούς, πράξη πολύ πιο επικίνδυνη από οποιαδήποτε άλλη πράξη της ανθρωπότητας, γιατί ενώ ακόμα και τα πυρηνικά όπλα μπορεί κανείς (αν θελήσει) να τα περιορίσει, ή να τα αποσύρει ή να τα καταστρέψει, τα μεταλλαγμένα δεν μπορεί. Είναι πολύ δύσκολο να προβλέψει κανείς τις ανήκεστες βλάβες που προκαλεί αυτή η ύβρις στους ζωντανούς οργανισμούς, στο ανθρώπινο είδος και στη φύση γενικά. Είναι πολύ δύσκολο, όχι μόνο γιατί η αλήθεια είναι καλά κρυμμένη, αλλά και γιατί είναι σχεδόν αδύνατον για τον κοινό νου να παρακολουθεί τα τερατουργήματα της «επιστήμης» του σήμερα.\nΑυτό που δεν μπορεί να κατανοήσει ο κοινός νους, είναι πώς η πολιτική του ΠΟΕ, πολιτική που κατασκευάζεται από την βιομηχανία και τα τράστ, έγινε υποχρεωτική για όλα τα κράτη μέλη του. Και μάλιστα υποχρεωτική με ρήτρες πρόστιμα το ύψος των οποίων αγγίζει τα όρια της παραφροσύνης. Πρόστιμα που ακόμα και τα πλούσια κράτη δυσκολεύονται να πληρώσουν.\nΓια να καταλάβει κανείς τη δύναμη των αποφάσεων του ΠΟΕ Urbi et orbi, ας κάνει τη σύγκριση με τις αποφάσεις που εξέδωσε μια άλλη παγκόσμιου ενδιαφέροντος συνάντηση όλων σχεδόν των κρατών του πλανήτη, αυτή στο ΚΙΟΤΟ.\nΣτο ΚΙΟΤΟ συντάχτηκε ένα Πρωτόκολλο, το οποίο δεν περιείχε καμία ρήτρα μη τήρησης, ούτε βέβαια η επόμενη σύνοδος της Κοπεγχάγης, αφού εκεί ούτε καν αποφάσεις δεν ελήφθησαν.\nΩστόσο, ας ξεχάσουμε προς το παρόν τα μεταλλαγμένα, επί του ορθότερου: γενετικά τροποποιημένα προϊόντα, ή την βιοπειρατεία (δηλαδή την δήθεν ανακάλυψη φυτών ή μικροοργανισμών που υπάρχουν στη φύση εδώ και μερικά εκατομμύρια χρόνια, ή τη διασταύρωση ειδών, κάτι που ο άνθρωπος κάνει από τη αρχή της έλλογης ύπαρξής του) και ας δούμε το θέμα με λίγη θετική ενέργεια!\nΤι κακό έχει η παγκοσμιοποίηση; Επιτρέπει (στην ουσία επιβάλλει) την ελεύθερη αγορά, απαγορεύει τους εθνικούς δασμούς που επιβαρύνουν ένα προϊόν, ώστε η σύγκριση να είναι τίμια και ο τελικός καταναλωτής να πάρει φτηνότερο καλαμπόκι, φτηνότερο στάρι, πορτοκάλια, κρασιά, έπιπλα, ρούχα, παπούτσια, αυτοκίνητα, κομπιούτερ, κινητά, hi fi (που το θυμήθηκα) – φωτογραφικές μηχανές, τοστιέρες, οικιακές συσκευές, κατά προτίμηση Σήμενς, για να προστατέψουμε και τις μίζες των ημέτερων, κλπ. κλπ. κλπ.\nΟ κατάλογος είναι αμέτρητος.\nΚαι ο κατάλογος των υποστηριχτών της παγκοσμιοποίησης είναι ομοίως ατέλειωτος!!\nΑνώνυμοι και επώνυμοι δεν βρίσκουν λόγια να ευχαριστήσουν τον ΠΟΕ που με την έξυπνη νομοθεσία του και την τίμια επιτήρηση, έκανε προσιτά ακόμα και στον πιο φτωχό αυτού του πλανήτη όλα τα παραπάνω κινητά και ακίνητα.\nΟ κ. Ρούλης σε ανοιχτή συζήτηση, υποστήριζε την παγκοσμιοποίηση γιατί με αυτό τον τρόπο θα πουλήσει το στάρι του και ο φτωχός του τρίτου κόσμου. Ακόμα ανέφερε στην ίδια διάλεξη, ότι χάριν της παγκοσμιοποίησης και της ελεύθερης αγοράς τα αεροπορικά εισιτήρια έχουν πέσει στο μισό!\nΤι λέει μια λαϊκή παροιμία; Ο βλάκας και ο μάπας τον πρώτο χρόνο χαίρονται.\nΤο στάρι του φτωχού το εμπορεύονται σήμερα 5(πέντε) εταιρείες! Τον καφέ, πάμπτωχων χωρών που ζούσαν παλιότερα μόνο από την παραγωγή του καφέ, τον εμπορεύονται μόνο τρείς εταιρείες και πάει λέγοντας.\nΉδη από το 2006 έγραφε ο εμπνευσμένος δημοσιογράφος Conrad C. Stein, στο μπεστ σελλερ η μυστική παγκόσμια δύναμη (Die geheime Weltmacht):\nΟι 5 πιο μεγάλες εταιρείες εμπορίας δημητριακών κατέχουν το 77% της παγκόσμιας παραγωγής, 3 το 80% της μπανάνας, άλλες 3 το 85% του τσαγιού, 4 το 87% του καπνού.\nΣυχνά η ίδια εταιρεία κρύβεται πίσω από διαφορετικές ετικέτες. Ήδη το 1996 η αμερικανική «Sara Lee» κατείχε το 74% της ολλανδικής αγοράς του καφέ, το 27% της δανέζικης, το 21% της ισπανικής και το 15% της γαλλικής.\nΔεν θα επεκταθώ στα μονοπώλια βιομηχανικών προϊόντων, όπως αυτοκινήτων ή τηλεφώνων, γιατί εδώ μιλάμε για τα μονοπώλια της τροφής.\nΟ κατάλογος είναι ατέλειωτος. Οι διαχειριστές του πλούτου της γης γίνονται όλο και πιο λίγοι και η εξουσία τους πάνω στον άνθρωπο έχει ξεπεράσει εδώ και κάμποσες δεκαετίες κάθε όριο.\nΟ παραγωγός αλλοτριώθηκε από το προϊόν που παράγει, είναι αναγκασμένος να το παραδώσει στα μονοπώλια του τρόμου για πενταροδεκάρες και ο υπόλοιπος κόσμος να το αγοράσει στο 100νταπλάσιο της τιμής αγοράς του. Στην προσπάθεια να πουληθούν τα προϊόντα όλο και πιο ακριβά και να παραχθούν όλο και πιο φτηνά, οι πλούσιοι γίνονται πλουσιότεροι οι πτωχοί φτωχότεροι και το πιο τραγικό απ όλα, στην διαδρομή από τον τόπο παραγωγής στο τόπο κατανάλωσης που απέχουν μερικές χιλιάδες χιλιόμετρα μεταξύ τους, ένα μεγάλο μέρος καταλήγει σε χωματερές.\nΤο 80% της γη πεινάει και το υπόλοιπο έχει γεμίσει σκουπίδια.\nΗ άθλια αυτή ανάπτυξη γίνεται εις βάρος:\n1. της σωστής οικονομίας και της συνετής διαχείρισης των πλουτοπαραγωγικών πηγών του πλανήτη μας, που είναι μετρημένοι και που το θέλουμε ή όχι θα τελειώσουν πολύ σύντομα. Ο νεοφιλελεύθερος απάνθρωπος δεν θ’ αφήσει τίποτα όρθιο για τις επόμενες γενιές, αν κάτι άλλο δεν συμβεί ενδιάμεσα.\n2. Της δημοκρατίας. Όπως είπαμε, τα κράτη κατάντησαν υποχείρια των μεγάλων εταιρειών.\n3. Την ποικιλίας των πολιτισμών. Όλοι οι πολιτισμοί που έχουν ανθίσει σ’ αυτή τη γη εδώ και 50 χιλιάδες χρόνια θα συρρικνωθούν στον πολιτισμό του φαστ φούντ.\n4. Της οικολογίας. Η διαμόρφωση της πιο φτηνής τιμής, είναι αποτέλεσμα του πιο φτηνού μεροκάματου, άρα της όσο πιο μεγάλης και πιο άγριας εκμετάλλευσης είναι δυνατή και του πιο φτηνού τρόπου παραγωγής. Τα παράπλευρα κόστη, όπως η μόλυνση του περιβάλλοντος και η κατανάλωση του Κεφαλαίου της γης (πετρέλαιο, μέταλλα, νερό) δεν υπολογίζονται. Και δεν υπολογίζονται, γιατί η σημερινή παραγωγή αγαθών έχει έναν και μόνο ένα προσανατολισμό: Την παραγωγή φτηνού προϊόντος!!\nΩστόσο, δεν φτάνει να αναφέρουμε μόνο τα γεγονότα, τα οποία μάλλον ελάχιστοι αμφισβητούν, πρέπει να δούμε πως οδηγηθήκαμε μέχρι εδώ και πως συνεχίζουμε ακούραστοι το δρόμο μέχρι της τελικής πτώσης.\nΟ κόσμος σήμερα είναι χωρισμένος σε πλούσιες χώρες και φτωχές χώρες. Οι φτωχοί των φτωχών χωρών γίνονται φτωχότεροι και οι πλούσιοι πλουσιότεροι. Την ίδια πορεία διανύουν και οι πλούσιες χώρες.\nΟι επιχειρήσεις των πλούσιων χωρών για να αντέξουν τον ανταγωνισμό μαζεύουν τα υπάρχοντά τους, απολύοντας μερικές χιλιάδες ακριβοπληρωμένους εργαζόμενους και πηγαίνουν στις φτωχιές, εκεί που τα μεροκάματα είναι του ενός ευρώ. Οι απολυμένοι εργάτες στην πρώτη φάση θα πάρουν ταμείο ανεργείας και δεν θα δημιουργήσουν στένωση πωλήσεων.\nΟι εταιρείες που μετακόμισαν στην ξενιτιά, παράγουν προϊόντα με χαμηλό κόστος και τα πουλούν στις πλούσιες χώρες που έχουν (προς το παρόν) λεφτά να αγοράζουν. Στις πλούσιες χώρες οι επιχειρήσεις που δεν ξενιτεύτηκαν δεν αντέχουν τον ανταγωνισμό, πληρώνοντας τους ντόπιους εργάτες και παίρνουν ξένους εργάτες, που ζουν 10 – 10 σε ένα δωμάτιο και μαζεύουν δραχμή – δραχμή για να στείλουν στην πατρίδα τους, εκεί που έχουν αφήσει τα πεινασμένα παιδιά τους, αφού οι μεγάλες εταιρείες που πήγαν εκεί, πήγαν φορτωμένες με σούπερ αυτόματα μηχανήματα και απασχολούν ελάχιστους. Έτσι, ο ξενιτεμός των μεγάλων επιχειρήσεων στις φτωχιές χώρες δεν έφερε ούτε καν εκεί την ευημερία που διαλαλούν οι μάπες και οι βλάκες, ενώ άλλο ένα μέρος του εργατικού δυναμικού των πλούσιων χωρών μένει χωρίς δουλειά, επιβαρύνοντας έτι περισσότερο τον κρατικό κορβανά. Ακόμη όμως, ο πολίτης των πλούσιων χωρών μπορεί και καταναλώνει, γιατί οι τράπεζες δανείζουν, δίνουν πιστωτικές κάρτες, εξ άλλου τα καταναλωτικά αγαθά γίνονται όλο και πιο φτηνά και όλο πιο προσιτά, αφού οι ξένοι εργάτες προσφέρονται για τη μισή αμοιβή!\nΔεν θα αργήσει πολύ, που ένα άλλο κύμα φτώχειας σαν τσουνάμι θα πλημυρίσει τις πλούσιες χώρες. Πολύ σύντομα, οι φτωχοί των πλούσιων χωρών δεν θα μπορούν να πληρώσουν την τράπεζα, αλλά ούτε να αγοράζουν θα μπορούν, όσο φτηνά και αν έχουν γίνει και όσο φτηνά και αν γίνονται τα κάθε λογής προϊόντα.\nΚι άλλες εταιρείες θα κλείσουν, αφού τα προϊόντα τους, όσο φτηνά και αν είναι δεν μπορούν να πουληθούν πια.\nΌσο για το κράτος: Το 65% (περίπου) των εσόδων του είναι από τον ΦΠΑ. Όταν μειώνονται οι πωλήσεις μειώνονται και οι εισπράξεις από το ΦΠΑ.\nΣτην επόμενη φάση, δεν θα μπορεί να πληρώνει τα ταμεία ανεργίας, ούτε τα ταμεία πρόνοιας και ο φτωχοί θα γίνουν ακόμα περισσότεροι και τα έσοδα του κράτους θα μειωθούν ακόμα περισσότερο.\nΣε λίγο ούτε συντάξεις θα μπορεί να πληρώνει και η πτώχευση έφτασε!\nΤόσο απλά πράγματα και οι οικονομολόγοι σοφοί δεν τα βλέπουν! Περιμένουν ότι τη σίγουρα επερχόμενη πτώχευση θα την λουστεί ο επόμενος και ο επόμενος μέχρι να έρθει ο τελευταίος!\nΌμως τώρα ή αύριο ο τελευταίος είναι εδώ!\nΑυτή είναι η παγκοσμιοποίηση! Ο τούρμπο καπιταλιστικός τρόπος παραγωγής του όλο και πιο φτηνά όλο και πιο πολλά, δρα σαν ακρίδα. Καταβροχθίζει πρώτες ύλες και ερημώνει τη γή.\nΑν κάποιος μπορεί να βρεί κάτι θετικό σ αυτό το οικονομικό μοντέλο ας μου το πει.\nΘα τον ακούσω με προσοχή.\nEingestellt von ange-ta um 2/15/2010 03:58:00 pm\nLabels: εθνική πολιτική, καπιταλισμός, μεταλλαγμένα, οικονομία, οικονομική κρίση, παγκοσμιοποίηση, τροφές\nΑκόμα μια φορά, μπράβο σου. Τέτοιες αναρτήσεις δικαιώνουν το blogging. Ανοιχτός φεγγίτης...\nΔεν υπάρχει τίποτα θετικό στο καπιταλιστικό μοντέλο οικονομίας.\nΗ κατάσταση αυτή έχει τη γιατρειά της μόνο με αλλαγή πολιτικής. Θα μπορούσε ο λαός να αγοράζει φτηνά και υγιεινά αγροτοκτηνοτροφικά προϊόντα εγχώριας παραγωγής, αν τον τομέα τροφίμων δεν το διαφέντευαν τα μονοπώλια, αλλά η ίδια η κοινωνία, ο ίδιος ο λαός. Όπου η μεγάλη παραγωγή και η γη θα ήταν κοινωνική ιδιοκτησία, δηλαδή λαϊκή περιουσία, και δίπλα της θα ήταν οργανωμένος ο παραγωγικός συνεταιρισμός.\nΌχι μόνο η τροφή, αλλά και τα βότανα στο στόχαστρο.\nΝα μοιραστώ επίσης την ανησυχία μου ότι μπορεί και να μην είναι φήμες ότι "ατζέντηδες" αλωνίζουν την Ελλάδα για να αγοράσουν πηγές υδάτων.\nΓνωρίζει κανείς τι απέγινε με τα νερά της Θεσσαλονίκης;\nΕιναι μια ιστορια που ερχεται απο μακρια!!\nΑλλωστε τα σιτιρα υπηρξαν παντοτε ισχυρο χαρτι στα Αμερικανικα Χρηματηστηρια.\nΗδη, μετα την φουσκα των οικοδομων ενταθηκε το παιγχνιδι με τα τροφημα και οχι μονο στην βαση της παραγωγης αλλα και στην μεταποιηση.\nΕιχα κανει καποια αναρτηση πως ερχεται η λαιλαπα των τροφιμων.\n-Παγκοσμιοποιηση με πολυ κατανοητο τροπο ειναι .\nα] Εδρα στην χωρα που παιζονται τα παιχνιδια.\nβ] Παραγωγικη διαδικασια.Σημερα εδω -αυριο εκει, οπου υπαρχει αιμοδοτηση μεσα απο φτηνα μεροκαματα,ενω προηγουμενως εχει αφησει πισω χαλασματα.\nγ] Φορολογηση,στην χωρα με τον ελαχιστο φορολογικο συντελεστη η καθολου λογω ΟΦ-ΣΟΡ.\nθυμασαι το πατριωτικον ασμα....\n'των εχθρων φουσατα περασαν.....''\nΈκανα αυτή την ανάρτηση, γιατί έχω βαρεθεί ν ακούω ότι για όλα φταίνε οι δημόσιοι υπάλληλοι!\nΈχω κουραστεί να ακούω, ότι θα απολύσουν και τους υπόλοιπους 500.000 δ.υ. που απέμειναν και θα λυθεί το δημοσιονομικό αυτομάτως!\nΙδιωτικοποιήσαμε την ΔΕΗ, τον ΟΤΕ, την ΟΑ, τις μαρίνες, τις τράπεζες και συνεχίζουμε να φτωχαίνουμε και να μας λείπει ρευστό. Κανείς δεν λέει ότι δεν τολμάμε να παράγουμε ούτε στρώματα γιατί θα μας βάλουν πάγο οι εταίροι μας. Κανείς δεν διαμαρτύρεται ότι εισάγουμε τα πάντα, επειδή είναι ….φτηνότερα.\nΚαι πιο πολύ μου τη δίνουμε τα αριστερά κόμματα. Η κυρά Δούρου του ΣΥΝ μας είπε και μαλάκες!!!!\nΤέλος πάντως, πίσω έχει η αχλάδα την ουρά. Να δω πόσο θα αντέξει ακόμα το σύστημα.\nΘετικό;;; Σιγά να μην υπάρχει θετικό. Μαυρίλα και αρνητικά μέχρι το μείον άπειρο έχουμε φτάσει.\nΑς ετοιμαστούμε να υποδεχτούμε την επόμενη επανάσταση που θα είναι η αγροτική!\nΌχι βέβαια με τρακτέρ, αλλά με βόδια και άλογα. Γι αυτό συμβουλεύω όλους τους νέους να αγοράσουν ένα βόδι και ένα άροτρο!\nΓη, θα βρούνε παντού.\nΚαι τα νερά και ο αέρας θα πωλούνται μέχρι το σύστημα να σκάσει από την ευφορία του!\nΈρχεται από πάρα πολύ μακριά μεν, αλλά αυτή η ασχήμια έχει εδραιωθεί με την ίδρυση του ΠΟΕ.\nΕπίσης, άλλον ένας στόχος της ανάρτησης είναι και η ιδεολογία της αριστεράς για τους μετανάστες.\nΜη μου πειραζεις την κυρια ΔΟΥΡΟΥ!!!!\nΟταν η Αριστερα βαλει μυαλο,εγω θα εχω περασει στην 7η διασταση!!!!\nange-ta μου, λες ότι κανείς δεν διαμαρτύρεται ότι εισάγουμε τα πάντα, επειδή είναι φτηνότερα και στην συνέχεια τονίζεις ότι πιο πολύ σου τη δίνουν τα αριστερά κόμματα.\nΤην ιδία ώρα το ΚΚΕ υποστηρίζει την ανάγκη ανάπτυξης της εγχώριας αγροτικής παραγωγής με στόχο πρώτ' απ' όλα την ικανοποίηση των διατροφικών αναγκών του λαού, με ποιοτικά ελεγμένα προϊόντα, παραγωγή απαλλαγμένη από το κίνητρο του καπιταλιστικού κέρδους.\nΤι είναι αυτό που κάνει αξιόλογους και αξιοσέβαστους ανθρώπους να λατρεύουν να αδικούν το ΚΚΕ;\nΕκτός κι αν είναι το αποτέλεσμα ελλιπούς ενημέρωσης, οπότε κάποιοι λατρεύουν να αδικούν τους εαυτούς τους.\nΤο εντυπωσιακότερο όλων είναι πως δεν υπάρχει πολιτική πρόταση κατά της παγκοσμιοποίησης, πέρα από περιθωριακές δυνάμεις που εύκολα ελέγχονται, η καταστελλονται\nΤο συγκεκριμένο πόνημα μπορεί να χρησιμέψει και ως το μανιφέστο των οικοταλιμπάν-εναλλακτικών-ακτιβιστών όπου γης. ΕΥΓΕ\nέχει μια μικρή διαφορά. Το ΚΚΕ υποστηρίζει το αίτημα των αγροτών για προστασία των ελληνικών προϊόντων.\nΔεν βγαίνει να το κάνει σημαία του. Εκτός και αν δεν το έχω πάρει χαμπάρι.\nΑν είναι έτσι, μπράβο του!\nΠάντως ας το κάνουμε όλοι μας σημαία: Αγοράζουμε ΜΟΝΟ ελληνικά προϊόντα όπου αυτό είναι δυνατό.\nΝομίζω ότι αυτη είναι η διαφοροποίηση της εποχής μας.\nΔεν υπάρχει οργανωμένη αντίσταση, αλλα ούτε και άλλη άποψη.\nΜόνο η ομάδα ΑΡΔΗΝ - ΡΗΞΗ αντιστρατεύεται την κυρίαρχη ιδεολογία, που δυστυχώς εχει γίνει και ιδεολογία ενός μεγάλου μέρους και της αριστεράς, τόσο στη χώρα μας όσο και στην αλλοδαπή\nευχαριστω για τα καλά σου λόγια.\nΟπως είπα και sto μπλόγκ, της καλής φίλης "αυτο και το άλλο" αυτο το ποστ, παρότι λέει τετριμένα πράγματα είναι αποτέλεσμα διαβάσματος τουλάχιστον 10 πολυσέλιδων βιβλίων .\nΝα μην ξεχνάμε πάντως ότι "It takes two to tango" .... ;)\nΣε πλήρωση των όσων χρήσιμων προσέθεσε ο Anonymos στις 16/2 δες την Zougla και στην υπόθεση Siemens ...\nΜην παραλείψεις το βιβλίο Ευάγγελος Κοροβίνης "Η ελληνική Φαυλοκρατία", εκδόσεις Αρμός\nΑλλά και να παραλείψεις θα το φροντίσω εγω την επόμενη φορά που θα βρεθούμε :)\nθα κατέβω σήμερα στην Αθήνα και θα το πάρω\nΝαι, σωστά "It takes two to tango" αλλά ο ένας των δύο σέρνεται και είναι και κουτσός. Αντε να χωρέψει!\nΔιάβασε πρώτα το βιβλίο μάλλον δεν έχεις καταλάβει ποιός είναι ο δεύτερος που χορεύει Tango. Κουτσός ο Μητσοτάκης, ο Καραμανλής, ο ΑΓΠ και ο Σημίτης;\nΑς πούμε δες τους ΥΨΗΛΟΜΙΣΘΟΥΣ και ΜΙΖΑΔΩΡΟΥΣ τελωνειακούς που έχουν το θράσος να απεργούν και από πάνω !!! Μη μου πεις ότι σέρνονται .... πιρουέτες στον αέρα κάνουν!\nΟ.Π.Α. !! ))\nΝτάξει, πάλι στα γεράματαα ?\nΕίναι γνωστό ότι σκοτωνόσαστε κυρίως όταν με τη παραμικρή ευκαιρία εφορμάς κατά της Αριστεράς. Λες και εσύ δεν έχεις πει μ@κιες ανάλογες της Δούρου. Σε αυτά θα συνεχίσω να σε πολεμώ. Όχι, δεν είμαι με τη Δούρου, το ξεκαθαρίζω. Προσωπικά νομίζω ότι αυτός ο διμέτωπος εσένα μειώνει αλλά δικό σου το θέμα, χάνεις φυσικούς συμμάχους.\nΑυτή η ανάρτηση όμως πρέπει να πω είναι πολύ συμπυκνωμένη, τεκμηριωμένη και διδακτική. Ε, και εμείς στην Αριστερά διδασκόμαστε δεν ισχυριζόμαστε ότι τα ξέρουμε όλα. Άλλο αν η γενική πολιτική (στρατηγική) θεωρούμε ότι είναι σε σωστή κατεύθυνση. κάτι που ούτε αυτό δεν αναγνωρίζεις νομίζω, και άλλο η λεπτομέρειά της (τακτική) που μπορεί να είναι λάθος και πρέπει να αλλάζει και να εμπλουτίζεται καθημερινά.\nΔεν κάνω σχόλιο, το βρίσκω γενικά πολύ καλό το κείμενο και στις λεπτομέρειες δεν θα μεμψιμοιρήσω. Να διορθώσω μόνο ένα στοιχείο που το είπες από μνήμης. Ο ΦΠΑ αποτελεί το 32,5% των συνολικών φόρων, το 57,1% των έμμεσων (οι άλλοι έμμεσοι φόροι είναι χειρότεροι του ΦΠΑ…) και οι έμμεσοι αποτελούν το 56,9% του συνόλου των φόρων. Όσο για τους άμεσους, οι ΑΕ καταβάλουν το 7,5% και οι μεγάλες και πολυεθνικές το 3-6%. Έχεις κάνει ανάρτηση νομίζω για τον Προϋπολογισμό δεν αμφισβητώ ότι τα ξέρεις, απλά να αποκατασταθεί η τάξη.\nΝα και ένα link να βοηθήσει το όλο σκεπτικό, να μην γράφω πολλά:\nΑπο εδώ αμέσως θα συνειδητοποιήσεις γιατί ο καπιταλισμός θέλει να απομακρύνει τον προσδιορισμό "έθνος" από το κράτος και έτσι επίσης θα καταλάβουμε γιατί η αριστερά, ιδιαίτερα η "πολυπολιτισμική" είναι εκούσιος αρωγός του καπιταλισμού ...\nΈμεινε όμως τίποτα παρθένο; Το μόνο που δεν μας λέει το άρθρο είναι τι θα συμβεί όταν ο καπιταλισμός δεν έχει θα έχει άλλα παρθένα εδάφη να δημιουργήσει (διότι όπως θα έχει φανεί ήδη από το ίδιο το άρθρο, οι πιστωτικές κάρτες και τα παράγωγα, δεν αποτελούν τίποτα άλλο από τεχνιτές δημιουργίες "παρθένου" εδάφους, εκμεταλευόμενος βέβαια την απελπισία και απληστία του ανθρώπου ...)\nΜήπως έχουμε μπει σε αυτήν την φάση του καπιταλισμού ή έχουμε δρόμο ακόμη; Δεν μπορώ να το συνδέσω ακόμη ξεκάθαρα με την περιβαντολογική, ενεργειακή και δημογραφική κρίση αν και αισθάνομαι έντονα πως η έλλειψη δυνατότητας δημιουργίας τεχνιτών "παρθένων" εδαφών για τον καπιταλισμό συνδέεται με αυτά τα δύο.\nΠάντως και εδω και αλλού κάνουμε ό,τι μπορούμε να γίνουν τα πράγματα όσο πιο άσχημα γίνεται, σκεπτόμενοι πως θα υπάρξει ΑΝΑΠΤΥΞΗ με ΔΑΝΙΚΑ, δηλαδή δημιουργία τεχνητών παρθένων αγορών για τον καπιταλισμό ...\nΔεν ξέρω αν σε βοήθησα ... ή αν σε μπέδρεψα περισσότεροα ... :)\nΤι είναι Ο.Π.Α. ??\nΗ αριστερά είναι ΤΟ ΜΕΓΑΛΟ πρόβλημα σήμερα, γιατί αν περιμένουμε κάποιο φώς ΜΟΝΟ από κει θα έρθει.\nΌταν λοιπόν βλέπεις τον Μαργαρίτη να ξεσκίζει τα ιμάτια του για τους μετανάστες και τη Δούρου να μας λέει μαλάκες, τι να πεις;\nΟ Ομαδεόν κάνει ένα πολύ καλό σχόλιο για την μετανάστευση στην ανάρτηση μου http://ange-ta.blogspot.com/2010/01/blog-post_12.html.\nΠόσο δύσκολο είναι να το καταλάβει αυτό ΚΑΙ η αριστερά, αντί να μας λέει άρες νάρες κουνάρες;\nΚατά τα άλλα, σ ευχαριστώ για την προσθήκη.\nΤους αριθμούς, αν και φανερώνου πολλά πράγματα, μετά από λίγο τους ξεχνάω. Η ουσία πάντως το κράτος μπορεί να έχει έσοδα, όνο εφ όσον ευημερεί. Το ΔΝΤ, αυτό δεν το καταλαβαίνει, ε[ειδή δεν θέλει να το καταλάβει. Αυτά τα μούτρα που βρίσκονται εκεί χρωστάνε (εκτός από της Μηχαλούς) πολλά στα αφεντικά τους.\nΠολύ ευρηματικό το άρθρο, με την Αρχή του Gödel.\nΑν εννοείς τον δεύτερο τους αρχηγούς κρατών, ΕΧΕΙΣ ΑΠΟΛΥΤΟ ΔΙΚΙΟ!\nΌντως, αν αυτοί που μας κυβερνάνε δεν ήταν τσιράκια του παγκόσμιας μαφίας, ο κόσμος δεν θα έφτανε σ αυτή την κατρακύλα.\nΣτο άλλο ζήτημα του ξενιστή. Αμφιβάλω πάααρα πολύ, αν τα οικολογικά πακέτα μπορούν να αποτελέσουν ένα νέο ξενιστή, γιατί ο καπιταλισμός είναι σαν την ακρίδα.\nΈχω τον πρίγκιπα σπίτι και δεν έχω χρόνο ούτε τα μέϊλ μου να διαβάσω\nΟργάνωση για μια Προλεταριακή Αριστερά. Περίοδος Μαό σποντέξ(αυθορμητίστικη) του Καραμπελιά τη δεκαετία του 70. Είσαι μπέμπα μου φαίνεται... ))\nΤο άλλο το παλαβό ? Τώρα το είδα στο "Αντί". Καλούν σε διαδήλωση διαμαρτυρίας στη γερμανική πρεσβεία διότι τους προσβάλει το σκίτσο... Ασε μην ανοίξω το στόμα μου. Δεν παρακολουθώ από καιρό, νόμιζα πως σοβαρεύτηκε...\nγια μια προλεταριακή αριστερά ή για την προλεταριακή αριστερά;\nΈχει λυθεί το θέμα; ;-)\nΩραία χ΄ρονια! Μου λείπουν!\nΕξαιρετικό άρθρο και ανατριχιαστικά σωστό.\nΠροσθέστε σε όλα αυτά και την άλλη διάσταση της νέας αποικιοκρατίας που είναι η εκμετάλλευση των ορυκτών πόρων και η εικόνα συμπληρώνεται. Οι χώρες του τρίτου κόσμου είναι πηγή φτηνών μετάλλων για τις χώρες της Δύσης (ή του Βορρά όπως θέλετε πέστε το), για να συντηρηθεί ο "πολιτισμός" (σε πάρα πολλά εισαγωγικά!) της υπερκατανάλωσης και του life-style.\nΗ επέλαση των μεταλλευτικών πολυεθνικών στις χώρες του τρίτου κόσμου, ειδικά τα τελευταία 20-25 χρόνια έχει προκαλέσει τρομακτικές οικολογικές καταστροφές και κοινωνικές τραγωδίες, για να μπορούμε εμείς οι "πολιτισμένοι" να αλλάζουμε κινητά και αυτοκίνητα σαν τα πουκάμισα!\nΟι "κατάλληλες" πολιτικές επιβάλλονται στις υπερχρεωμένες χώρες μέσω των οργανισμών που υποτίθεται ότι υπάρχουν για να καταπολεμούν τη φτώχεια, όπως η Παγκόσμια Τράπεζα και το ΔΝΤ. Αυτά έχουν συμβεί από τη Λατινική Αμερική μέχρι τη Νοτιοανατολική Ασία με εκπληκτικά πανομοιότυπα αποτελέσματα.\nΤο συνδυασμένο αποτέλεσμα των πολιτικών αυτών των ευαγών ιδρυμάτων, με τις πολιτικές του ΠΟΕ που έχουν κάνει τον κόσμο να πεινάει (και τους αγρότες στην Ινδία να αυτοκτονούν κατά χιλιάδες) είναι εκρηκτική αύξηση της φτώχειας - που με τη σειρά της είναι το κατάλληλο υπόστρωμα για ακόμα περισσότερη εκμετάλλευση.\nΣυγχαρητήρια για την ανάρτηση. Xαίρομαι να ανακαλύπτω μπλογκ που ασχολούνται με τέτοια ζητήματα!\nΟ πλούσιος κόσμος είναι πλούσιος γιατι έχει ξεπατώσει τον πλανήτη ολάκαιρο. Τελεία και παύλα.\nΟλα τα άλλα είναι απλώς κερασάκια στη τούρτα της ντροπής!\nΤο άκρως εντυπωσιακό είναι ότι σήμερα όλοι μας λένε ότι η Ελλάδα βάρεσαι κανόνι γιατι είναι σπάταλη.\nΠολυ καλοοοοοοοοοοο !!!\n(δουλεια για το Σ/Κ)\nΑφού σας ενδιαφέρουν αυτά τα θέματα, γιατί δε διαβάζετε μερικά σοβαρά βιβλία, αλλά αναπαράγετε ρηχές κοινοτοπίες, αναλήθειες και ατεκμηρίωτες φαντασιώσεις;\nΑκόμα και στο Ριζοσπάστη της δεκαετίας του 1920 που απευθυνόταν σε ανθρώπους ουσιαστικά αναλφάβητους έγραφαν πιο συγκροτημένα!\nδεν θα συμφωνησω με την ελλειψη τακτ του προλαλησαντα αλλα με την ουσια μαλλον ναι.\nΚαι μονο η πρατηρηση οτι λεει η ΠΤ εχει για ελεγκτη το ΔΝΤ (??) και ασχολειται με τα χρηματοπιστωτικα με βαζει σε σκεψεις. Η ΠΤ χρηματοδοτει διαφορα αναπτυξιακα εργα ανα τον κοσμο, τρομερα δυσκολα θα μπορουσε να πει κανεις οτι εμποδιζει την μειωση της φτωχειας. Οσο για τον ΠΟΕ ειναι απο τα δημοκρατικοτερα οργανα του πλανητη, καθως ο,τι εμπορικη παραχωρηση κανει ενα μελος σε ενα αλλο, αυτοματα επεκτεινεται σε ΟΛΑ τα αλλα! Δηλαδη αν ηθελε η Γερμανια να κανει μια χαρη στις ΗΠΑ, αυτοματα θα την εκανε και στην Μαλτα ας πουμε!\n"Αν κάποιος μπορεί να βρεί κάτι θετικό σ αυτό το οικονομικό μοντέλο ας μου το πει.\nΘα τον ακούσω με προσοχή."\nδεν ειμαι σιγουρος για πιο μοντελο μιλας, αλλα ισως θες να διαβασεις αυτο για την μειωση των ανισοτητων παγκοσμιως\nΓιατί βρε ange-ta η Ελλάδα ΔΕΝ είναι σπάταλη;!! Δεν κάνει δηλαδή ό,τι και τα υπόλοιπα "πλούσια" δυτικά κράτη που έχουν πάρει σειρά και εκείνα για το δικό τους κανόνι; Δεν δηλητιριάζει τα ποτάμια της, δεν συνεχίζεις να βλέπεις πλαστικά μπουκάλια πεταμένα στα πάρκα, δεν έχει το πιο σπάταλο κράτος στην Δύση;!\nΓια τον Γεωργαντά και τον ανώνυμο, πριν δείξετε τις αριστερές ανοησίες, εξετάσετε τις δικές σας δεξίες ανοησίες πρώτα!\n1) Η μεγαλύτερη αυταπάτη (fallacy) της οικονομικής θεωρίας είναι το Efficient Market Hypothesis. Κόλαφος!! Ψάξτε το!\n2) Το ΑΕΠ μετράει ΚΑΙ τις χρηματοοικονομικές συναλλαγές. Επομένως η "ανάπτυξη" μετά το 1980 σε μεγάλο βαθμό είναι εικονική. Δες εδω http://notes-mirage.blogspot.com/2009/05/blog-post.html το διάγραμμα δυο\n3) Όλοι οι υπολογισμοί των οικονομικών δεικτών (ΑΕΠ, φτώχειας, κλπ) μέχρι πρόσφατα δεν ΣΥΝ-υπολογίζουν την δραματική ελλάτωση των φυσικών και ενεργειακών πόρων που προκαλεί η παράλογη ΣΠΑΤΑΛΗ τους! Έχουμε ΤΑΥΤΟΧΡΟΝΑ peaks (μέγιστα εκμετάλευσης) σε πετρέλαιο, πόσιμο νερό, χούμους (παραγωγικό έδαφος τροφής), βιοποικιλότητα, δάση (μείωση CO2), ακραία καιρικά φαινόμενα .... φυσικά έχουμε ταυτόχρονα και χρηματικό peak .... έχουν πλυμμηρίσει οι κεντρικές τράπεζες με χρήμα εδω και ένα τουλάχιστον χρόνο αλλά δεν κινείται τίποτα - η κρίση βαθαίνει ... σαν να πέφτει μέσα σε μαύρη τρύπα .... για εξηγήστέ το μας Κε Γεωργαντά ...\nΝα ήξερες πόσες ανοησίες γράφετε εσείς οι σκληροπυρηνικοί οικονομολόγοι, ΔΕΝ ΦΑΝΤΑΖΕΣΑΙ!!\nΓρήγορα να πάτε για αυτο-εξομολόγηση :)\nΕίχα στο μυαλό μου να κάνω μια σειρά άρθρων για την Π.Τ. και το ΔΝΤ. Είπα όμως να ξεκινήσω από το σύστημα της αέναης ανάπτυξης, που έχει ένα μόνο τέλος: Την εξαφάνιση της ζωής πάνω στο σπίτι μας που λέγεται Γη. Έχεις διαβάσει την ανάρτηση μου για τη εξέλιξη της ζωής. Θα είδες με πόοοοοσο αργό ρυθμό σχηματίστηκαν οι πρώτοι οργανισμοί, ενώ η ίδια η ζωή παρουσιάστηκε εκπληκτικά σύντομα. Δες με πόση ταχύτητα ο σημερινός άνθρωπος του πλούσιου κόσμου καταναλώνει το Κεφάλαιο της Γης, που χρειάστηκαν εκατομμύρια χρόνια για να γίνει, που δεν πρόκειται να ξαναγίνει, γιατί η γη, βρίσκεται ήδη στα βαθειά της γεράματα.\nΕυτυχώς που η επιστήμη έχει βγάλει και μορφωμένους, για να θυμίζουν και σε μας την ημιμάθεια μας.\nΗ μόρφωση σου με θάμπωσε.\nΔεν με ενδιαφέρει το τάκτ και η ευγένεια, αλλά η ουσία.\nΓια την Π.Τ. και το ΔΝΤ θα κάνω άλλη ανάρτηση. Εδώ μιλώ κυρίως για τον ΠΟΕ και την αέναη ανάπτυξη, αυτήν που ευαγγελίζεται ο παγκοσμιοποιημένος καπιταλιστικός τρόπος παραγωγής.\nΔυστυχώς οι απόψεις μας απέχουν παρασάγκας. Εσύ μας λές ότι η ΠΤ κάνει έργα σπουδαία. Η Αρουντάτι Ρόϋ, (και όχι μόνο) γράφει ποιες οικολογικές καταστροφές και πόσα εκατομμύρια άστεγους και πεινασμένους δημιούργησαν τα «σπουδαία έργα» που χρηματοδότησε η ΠΤ. Εσύ γράφεις ότι η φτώχεια μειώνεται, αλλά δεν θέλεις να δεις ότι ο Ομπάμα φοράει τι-σερτ που έχει παραχθεί με\nΑγνοείς (;;), ότι σήμερα αρπάζονται παιδιά και πετιούνται σε\nανήλιαγα υπόγεια για να δουλεύουν και να παράγουν με τα μικρά χεράκια τους τα αγαθά του δυτικού πλούσιου κόσμου.\nΑγνοείς ή κάνεις πως δεν ξέρεις ότι τα μεγάλα έργα που χρηματοδοτεί το ΔΝΤ, είναι έργα που υποβάλλουν τα διάφορα λόμπι για να αυξήσουν τα κέρδη τους. Ακόμη και αστοί οικονομολόγοι ομολογούν την γελοιότητα των επενδύσεων της Π.Τ.\nΌσο για την έκφραση « ελεγκτή της Π.Τ.,» λάθος διατύπωση, εννοώ τον ελεγκτή των πιστώσεων που κάνει, υποχρεώνοντας κράτη να ιδιωτικοποιήσουν τα πάντα οξύνοντας την κρίση τους, κάτι που έχει υποστεί οξείες κρητικές με πρώτο και καλύτερον τον Στίγκλιτς, αλλά όχι μόνο.\nΚαι μια και βάζουμε ταμπέλες, η δική μου η ημιμάθεια μπορεί να είναι αποτέλεσμα ελλιπής πληροφόρησης, ενώ η δική σου είναι στοχευόμενη και επικίνδυνη.\nΔεν θα σου κάνω μαθήματα ανθρωπιάς. Εξ άλλου, όπως έχω δηλώσει κυνικά, δεν με ενδιαφέρει η ανθρωπότητα αν πάει στον διάβολο, γιατί αυτή ευθύνεται για ότι απεχθές κάνει στον πλανήτη που βρήκε για σπίτι της, και που το θεωρεί ΜΟΝΟ δικό της σπίτι, ενώ οφείλει να το μοιραστεί με όλα τα πλάσματα της Γης, αλλά λυπάμαι όλη την υπόλοιπη ζωή που καταστρέφει με τόση ελεεινή αδιαφορία και μάλιστα με επιστημοσύνη επιπέδου της δικής σου κάστας.\nΕλπίζω, η καταστροφή που προκαλεί να είναι τέτοιου μεγέθους, που να παρασύρει μόνο τον άνθρωπο και να αφήσει τόπο και χρόνο στην υπόλοιπη ομορφιά του κόσμου να ξανανθίσει.\nΚάποιος είπε ότι «Όποιος πιστεύει ότι σε ένα πεπερασμένο κόσμο μπορεί να υπάρχει αέναη αύξηση οποιουδήποτε μεγέθους είναι ή τρελός η οικονομολόγος».\nΚαλή σου μέρα και σ ευχαριστώ για την προσπάθεια που κατέβαλες να με διαφωτίσεις καλύτερα, αλλά απέτυχες.\nΕπίσης σ ευχαριστώ για το λίνκ που με παραπέμπεις, θα το διαβάσω με την ησυχία μου!\nΘα σε παρακαλούσα, ωστόσο να κάνεις το κόπο να διαβάσεις και κάποιους άλλους οικονομολόγους εκτός από αυτούς που μας λένε ότι: «όλα είναι ωραία στην παραλία του Γκουαντάναμο»\nΓια την δημοκρατικότητα του ΠΟΕ: Εδώ καγχάζουμε!!!!!! Ρίξε ένα βλέφαρο στις καταγγελίες της Βαντάνα Σίβα και του Jan Ziegler, για πρώτη δόση και μετά θα ανακαλύψεις και μόνος σου τι σόϊ δημοκρατία είναι αυτή! Είναι τόοοοοσο μεγάλη δημοκρατία, που φτάσαμε στο εκπληκτικό αποτέλεσμα που αναφέρω εδώ, αλλά και αλλού στο μπλόγκ μου:\nΣυχνά η ίδια εταιρεία κρύβεται πίσω από διαφορετικές ετικέτες. Ήδη το 1996 η αμερικανική «Sara Lee» κατείχε το 74% της ολλανδικής αγοράς του καφέ, το 27% της δανέζικης, το 21% της ισπανικής και το 15% της γαλλικής\nΗ μήπως είναι ψέματα;;;;;;;;\nH Ελλάδα είναι σπάταλη και μάλιστα ηλίθια σπάταλη. Οι Ελληνες είναι τα χειρότερα αντιοικολογικά όντα του πλανήτη. (Ακόμα και η κουτση Μαρία θέλει να οδηγεί καγιέν με δανεικά).\nΕυτυχώς που έχουμε μικρή βιομηχανία και δεν προλάβαμε να τα κάνουμε όλα λίμπα ακόμα!!!!\nΑπλώς θέλω να πω, ότι η οικονομική κρίση δεν οφείλεται στην σπατάλη της Ελλάδας, επειδή το μέγεθός της δεν είναι κρίσιμο, αλλά στο καζίνο του κόσμου που παίζουν όλα τα γελοία ανθρωπάκια οικονόμικους!\nΑν και αυτό το ζουμερό ποστ ΔΕΝ χρησιμοποιεί ΠΟΥΘΕΝΑ τον όρο “Νέα Τάξη”, έχω δύο ΠΟΛΥ γενικές αντιρρήσεις που ανέφερα και στην αγαπητή Ange-ta\n1) Νέα Τάξη δεν υπάρχει, ο καπιταλισμός ανέκαθεν ΕΤΣΙ ήταν, απλώς θέριεψε τα τελευταία χρόνια. Εμείς δεν θάπρεπε να ακολουθούμε τους δεξιούς που… ΝΤΡΕΠΟΝΤΑΙ να πουνε ότι είναι κατά του καπιταλισμού (κλπ).\n2) Επιδίωξη του Διεθνούς Κορπορατικού Καπιταλισμού είναι το κέρδος και ΜΟΝΟ ΑΥΤΟ. ΟΛΑ τα άλλα… αν τα συνδέουμε μεταξύ τους _αλλιώς_, κάπου “τα παίρνουμε” χωρίς λόγο.\nΠ.χ. η “ισοπέδωση πολιτισμών” στη λεγόμενη “κουλτούρα του φαστ – φουντ” είναι ΠΑΡΕΝΕΡΓΕΙΑ και ΑΠΟΤΕΛΕΣΜΑ, αντί για ΣΚΟΠΟΣ και ΑΙΤΙΑ της (κεφαλαιοκρατικής) Παγκοσμιοποίησης.\nΠρόθεση δική μου πάντως είναι αυτές οι αντιρρήσεις (γενικά με την πατριωτική αριστερά) να γίνουν αφορμή για ΣΥΝΕΝΝΟΗΣΗ και ΑΛΛΗΛΕΓΓΥΗ, με το κομμάτι εκείνο της πατριωτικής αριστεράς που συλλογίζεται ΟΡΘΟΛΟΓΙΚΑ και πραγματικά ΑΡΙΣΤΕΡΑ…\nΗ έκφραση νέα τάξη μου θυμίζει Παπραρήγα και την αποφεύγω, κυρίως γιατι δεν λέει τίποτα. Ακόμα και νεο-φιλελευθερισμός είναι μάπα όρος, αφού είναι ο ίδιος με τον παλιό. Με εκνευρίζει αφάνταστα και η έκφραση νεοκαπιταλισμός, αφού ο καπιταλισμός καπιταλισμός είναι. Λάθος είναι και η λέξη καπιταλισμός, το ορθό είναι "καπιταλιστικός τρόπος παραγωγής" Αν πούμε λοιπόν ότι καπιταλισμός είναι η ιδεολογία που δέχεται τον καπιταλιστικό τρόπο παραγωγής τότε ο καπιταλιστής δεν είναι ο κεφαλαικράτης αλλα ο ιδεολόγος. Παρ τ αυγό και κούρευτο.\nΗ διαφορά του σημερινού τρόπου παραγωγής έγκειται στο γεγονός, ότι ο πραγματικός κεφαλαιοκράτης εχει παραδώσει την περιουσία του στο χρηματιστικό και τραπεζικό κεφάλαιο. Αυτο το είδε ο μέγας Μαρξ, αλλά: (εξ όσων ξέρω) δεν πρόφτασε να προβλέψει ότι στην χρηματηστιριακή αγορά (αγορές λένε οι γνώστε και μη γνώστες για συντομία, αλλά αυτο εννούν ή αυτό εννοείται) δεν πρόφτασε λοιπόν να προβλέψει, ότι στις αγορές θα παίζονταν εν όψει στοιχημάτων η μοίρα και η ζωή κρατών - εθνών - λαών και εταιρειών (αυτο είναι το λιγότερα που μας απασχολεί.\nΕπίσης μόνο οι ινδιάνοι πρόβλεψαν, ότι οι λευκοί βάρβαροι που πάτησαν και ξεπάτωσαν την χώρα τους, θα έρθει στιγμή που θα εμπορεύονται τον αέρα και το νερό και αυτό θα σημανει το τέλος του πλανήτη.\nΠρόσεξε και κάτι άλλο πολύ σπουδαίο και ουσιώδες αυτου του παγκόσμιοποιημένου τρόπου παραγωγής:\nλες " Λ.χ. η “ισοπέδωση πολιτισμών” στη λεγόμενη “κουλτούρα του φαστ – φουντ” είναι ΠΑΡΕΝΕΡΓΕΙΑ και ΑΠΟΤΕΛΕΣΜΑ, αντί για ΣΚΟΠΟΣ και ΑΙΤΙΑ της (κεφαλαιοκρατικής) Παγκοσμιοποίησης"\nΚάνεις ένα λάθος:\nΕίναι παρενέργεια, αλλά είναι και σκοπός. Το ένα δρα πάνω στο άλλο με θετική ανάδραση.\nΔιότι για να έχεις ανοιχτές αγορές πρέπει να έχεις και ομοιες κουλτούρες. Η διαφοροποίηση των πολιτισμών δεν ενθαρύνει το άνοιγμα των αγορών. Το δυσκολεύει.\nΝα γιατι ο Σορος χρηματοδοτεί το "βιβλίο της ιστορίας' όλων των κρατών που βρίσκει πρόσφορο έδαφος!\nΑλλο ένα στοιχείο για σκέψη - και μη μου φέρεις αντιρρήσεις εύκολα - εύκολα - είναι αυτη η πίστη στον ορθολογισμό!!!!\nΞαναδιαβάζω Καντ και καταλαβαίνω ότι η αρχή της σημερινής σήψης ξεκίνησε απο τους ορθολογιστές!\nΣτα πιο πολλά που λες... συμφωνώ.\nΓια τα περί χρηματιστηριακής όξυνσης του καπιταλισμού δεν θα τάλεγα καλύτερα από ό,τι είπες. Με τη διαφορά ότι η λύση ΔΕΝ ΕΙΝΑΙ η επιστροφή στον "παλιο καλό αγνό καπιταλισμό ΧΩΡΙΣ τραπεζίτες και τζόγο"... αλλά στην ΙΔΙΟΚΤΗΣΙΑ των μέσων παραγωγής από τους ΙΔΙΟΥΣ τους παραγωγής (π.χ. συναιτεριστικά εργοστάσια Αργεντινής, Μοντραγκόν, κλπ).\nΓια τη διαφοροποίηση πολιτισμών κάνεις όμως νομίζω ένα μικρό λάθος.\nΗ ίδια η φύση του καπιταλισμού τον ωθεί να ΚΕΡΔΙΖΕΙ από τις πολιτιστικές διαφορές και να ΥΠΟΚΡΙΝΕΤΑΙ πως τις ανέχεται κιόλας.\nΗ κυρίαρχη ιδεολογία της φιλελεύθερης πολυπολιτισμικής ανοχής είναι ακριβώς αυτό το πράμα (λέει ο Ζίζεκ). ΟΛΟΙ διαφορετικοί, ΟΛΟΙ να συνυπάρχουν, ΟΛΟΙ να "ανέχονται" τους άλλους. Το πρόβλημα είναι η ΥΠΟΚΡΙΣΙΑ αυτής της ανοχής.\nΒλέπεις... και πάλι ο στόχος δεν είναι η ισοπέδωση αλλά η ΠΕΡΙΧΑΡΑΚΩΜΕΝΗ ΔΙΑΦΟΡΑ μιας κίβδηλης πολυμορφίας, που παραπέμπει και στην "Κοινωνία του Θεάματος" του Γκυ Ντεμπώρ, για τον τρόπο που "το Θέαμα ενώνει το διαχωρισμένο, αλλά το ενώνει ΣΑΝ διαχωρισμένο" !!!!\nΗ ισοπέδωση αν τη μελετήσεις καλά, είναι παρενέργεια νομίβω.\nΟ Σόρος ποτέ δεν θέλησε να ξαναγράψει το βιβλίο της Ιστορίας του Κόσμου. Τη ΔΙΚΗ ΤΟΥ Ιστορία γράφει, και φαντασιώνεται πως... γράφει ΚΑΙ "Ιστορία" (γενικά). Παραμένει πάντα κερδοσκόπος, κι όσοι του καταλογίζουν "πολιτιστικούς στόχους" απλά... τσιμπάνε το φρούτο της δικής του τρέλλας... ΑΝΑΠΟΔΑ. Παρόλ' αυτά, ναι, ΕΧΕΙ έναν πολιτιστικό στόχο. Πιστεύει ότι καπιταλισμός και "ελευθερίες" πάνε μαζί και θεωρεί τον εαυτό του... Σταυροφόρο. Εκείνο που αποθεώνει είναι -πάλι- ο φιλελεύθερος καπιταλισμός.\nΤέλος, περί σήψης, για το αν ξεκίνησε από τους ορθολογιστές, ΜΕΓΑΛΗ κουβέντα ανοίγεις με αυτό. Ο Ζίζεκ έγραψε πλήθος βιβλίων γι' αυτό και... δεν τελείωσε ΑΚΟΜΗ.\nΕΞΑΡΤΑΤΑΙ πως το εννοούμε. Ο Ζίζεκ πιστεύει ότι το φάντασμα του Καρτεσιανού Cogito κατατρέχει τους πάντες. Ο ορθολογισμός είναι εργαλείο, δεν είναι πανάκεια όμως.\n"η επιστροφή στον "παλιο καλό αγνό καπιταλισμό ΧΩΡΙΣ τραπεζίτες και τζόγο\nπα πα πα, μακρυά από μένα, αν κατάλαβες επιστροφή στην εποχή του Ντίκενσ! Επιστροφή σε τοπικότητα, με ανθρώπινες συνθήκες.\nΜε λιγότερα και με την ηθική μέσα μας και όχι το Νόμο και την Τάξη.\nΕπάνω μας ο έναστρος ουρανός (ελευθερία) και μέσα μας ο ηθικός νόμος, όπως λέει ο Καντ.\nΤον Ζιζεκ, δεν τον έχω διαβάσει άμεσα, αλλα τον έχω βρει σε πολλές αναφορές (σαϊτέϊσον που λενε οι επιστημοναράδες), αν όμως μιλάει για φάντασμα του Καρτεσιανού cogito ergo sum, θα τρέξω να τον διαβάσω.\nΓια τα υπόλοιπα, νομίζω ότι συμφωνήσαμε - κατ αρχήν - σε πολλά θέματα, που για μένα είναι σ αυτη την συγκυρία πολύ σπουδαία!!!!\nΓια τα υπόλοιπα, τα λέμε.\nΞαναδιαβάζω Καντ και καταλαβαίνω ότι η αρχή της σημερινής σήψης ξεκίνησε απο τους ορθολογιστές!"\nΧα! σε πρόλαβα.. σε ένα απο τα πρωτα ποστ που ειχα ανεβασει έγραφα ξεκαθαρα "ο Καντ ειναι εγκληματίας!" :)\nΡοδιά μου, μετά από κάποια χρόνια επαναενεργοποίησα το μπλόκ μου, επειδή στο facebook δεν θέλουν πολλοί να μπούνε.\nΕίσαι το πρώτο σχόλιο μετά από πολλά - πολλά χρόνια!\nκαι γω, όλο και πιο συνειδητά πιστέυω ότι ο διαφωτισμός άνοιξε τις πύλες της κόλασης:\nΗ εξουσία εξαιρεί την εαυτή της\nΤα μάτια μου είδαν τη δόξα του Κυρίου Πατάει στο λήνο στοιβαγμένα τα σταφύλια της οργής. Ξαπόλησε το μοιραίο κεραυνό του τρομερού γοργού...\nΤον Ισίδωρο Ζουργό τον γνώρισα από την «Αηδονόπιττα». Ένα έργο 600 σελίδων με θέμα την Έξοδο του Μεσολογγίου και – τι άλλο - τον έρωτα. Ε...\nΞανά πατερίτσα της ΝΔ και για την απαγόρευση των διαδηλώσεων! Πως παρουσίασε η Φώφη Γεννηματά την μεγάλη “κωλοτούμπα” του ΚΙΝΑΛ και τη νέα στήριξη σε Μητσοτάκη: «Αλλάξαμε ριζικά το αντιδημοκρατικό νομοσχέδιο της κυβέρνησης»… - Ξανά πατερίτσα της ΝΔ το ΚΙΝΑΛ με υπογραφή της Φώφης Γεννηματά. Και στην ούγια να γράφει … “χουντονόμος” Χρυσοχοΐδη! Την απαγόρευση των διαδηλώσεων που φερ...\nΠτώση μετεωρίτη έμεινε και καθαρίσαμε. - Γράφει ο *mitsos175* Νεοδημοκράτης πολιτικός, κάθαρμα και παιδεραστής... Εύκολο, *Γεωργιάδης!* Ο Γεωργιάδης γουστάρει* αγοράκια*. Ο “νέος” *βιάζει κοριτσ...\nΘΡΗΝΟΣ - *GEORG TRAKL* *ΘΡΗΝΟΣ* Με πράσινα άνθη ταχυδακτυλουργεί η φίλη μου, σε φεγγαρίσιους παίζει κήπους – και, ω, πώς λάμπει πίσω από τους φράχτες με τους ί...\nFrans Masereel - To πάθος ενός ανθρώπου - Το 1918 ο Frans Masereel δημιούργησε την πρώτη του "ιστορία δίχως λέξεις". Ήταν το άλμπουμ "25 Εικόνες για το Πάθος ενός Ανθρώπου", αποτελούμενο από εικοσ...\nΣάλος στις ΗΠΑ: Το Fox News κρόπαρε φωτογραφία για να μη φαίνεται ο Τραμπ δίπλα στον Επστάιν - Το Fox News αναγκάστηκε να ζητήσει συγγνώμη επειδή «κρόπαρε» τον Ντόναλντ Τραμπ, αφαιρώντας το πρόσωπό του από φωτογραφία με τον Τζέφρι Επστάιν και την Γκι...\nΑπαντάνε χωρίς να απαντάνε για Καλογρίτσα [hellooo?] - Μυθικό πλεονέκτημα [Χωρίς να μπαίνει στην ουσία των καταγγελιών Καλογρίτσα, δίχως την παραμικρή αναφορά στο όνομα «White Porscha»…] …και δίχως να απαντά σε...\nΈνα αλησμόνητο τουρ στην "Άγια Πόλη" - Ένα πολυπρόσωπο μυθιστόρημα που έχει όμως ως πρωταγωνιστή μια πόλη. Ένα καθαρόαιμο νουάρ, που εκρήγνυται στα χέρια του αναγνώστη σαν βόμβα. Ένα "βλάσφημο κ...\nΜικρά κατορθώματα, ασήμαντων ανθρώπων ΙΙΙ - *«Αριθμός 3»: Shark feeding. (Τάισμα καρχαριών)* * Moana Beach Parkroyal* *...\n- Top of Form Bottom of Form *Le lent délitement de la République en France* par Thierry Meyssan Depuis trois ans, une contestation profonde se fait entendre ...\nΈνας Γερμανός στο Ευρωκοινοβούλιο μας "παίζει" σαν πιόνια στο σκάκι - του Κώστα Μαυρίδη* Όταν στο σχολείο διάβαζα για τις εμφύλιες διαμάχες και αιματοχυσίες ανάμεσα στους αγωνιστές του 1821, ενόσω ακόμη βρισκόταν σε εξέλιξη η...\nΜΙΑ ΞΕΧΩΡΙΣΤΗ ΜΑΘΗΤΡΙΑ ΑΝΤΙΜΕΤΩΠΗ ΜΕ ΤΟΝ ΜΕΣΑΙΩΝΑ - Το μοντέρνο αυτό κτήριο είναι το Κυπριακό Λύκειο Αρχιεπισκόπου Γ΄Δασούπολης που βρίσκεται στον Στρόβολο της Λευκωσίας. Οι μαθητές του σχολείου αυτού εκδίδ...\n- Να ευχαριστούμε τον λόρδο Έλγιν! Διαβάζουμε πρόσφατα άρθρα στον Ελληνικό τύπο, σχετικά με το ζήτημα για τα γλ υπτά του Παρθενώνα. Ο διευθυντής του Βρετανικ...\nΗ Κούκλα του Σεξ: «Εργαλείο» κερδοσκοπίας και ΥΠΟΔΟΥΛΩΣΗΣ των Γυναικών… - Του Θύμιου Παπανικολάου «Η σεξουαλική κούκλα-εμπόρευμα και η αποχωρισμένη από αυτή κούκλα του σεξ παίζει, λοιπόν, στην αισθητική της καπιταλιστικής εμπορ...\nγκιλντιρὶμ μωραΐται - Στὴν Αὐστρία, θὰ βρῇς τὸ Χόφμπουργκ ἐντὸς τοῦ ὁποίου ἔχει ἀναδειχθῇ μέχρι καὶ τὸ μπιλιάρδο (στὴν ἀνάλογη αἴθουσα) τοῦ αὐτοκράτορα. Στὴν Τερκία, ὅπου τὸ ...\nΗ Ε.Ε. ΣΧΕΔΙΑΖΕΙ ΑΠΟ ΤΟ 2018 ΤΟ «ΔΙΑΒΑΤΗΡΙΟ ΕΜΒΟΛΙΑΣΜΟΥ» - Η ΕΥΡΩΠΑΙΚΗ ΕΝΩΣΗ ΣΧΕΔΙΑΖΕΙ ΑΠΟ ΤΟ 2018 -ΠΟΛΥ ΠΡΙΝ ΕΜΦΑΝΙΣΤΕΙ Η «ΠΑΝΔΗΜΙΑ» -ΠΛΑΝΑ ΥΠΟΧΡΕΩΤΙΚΟΥ ΕΜΒΟΛΙΑΣΜΟΥ.ΑΛΛΩΣΤΕ ΤΑ ΜΕΤΡΑ ΠΟΥ ΠΑΡΘΗΚΑΝ ΣΤΙΣ ΕΠΙ ΜΕΡΟΥΣ ΧΩ...\nΠως θα επιστρέψουν οι αθλητές «ψυχικά ανθεκτικοί» - Το διάστημα των 2 μηνών πέρασε με έντονη ψυχολογική πίεση, για όλους, χωρίς φυσικά να μείνουν ανεπηρέαστοι οι αθλητές. Βιώσαμε έντονες καταστάσεις και στου...\nΑΠΟΤΡΟΠΗ του αναμενόμενου παγκόσμιου μπλακάουτ και της ανατίναξης των πυρηνικών εργοστασίων - https://*GlobalBlackoutPrevention*.simplesite.com\nΚώστας Σπανός - Θεσσαλικό Ημερολόγιο - 41 ΧΡΟΝΙΑ ΕΡΕΥΝΑΣ - 77 ΤΟΜΟΙ ΘΕΣΣΑΛΙΚΗΣ ΙΣΤΟΡΙΑΣ - ΣΥΝΕΝΤΕΥΞΗ - 41 ΧΡΟΝΙΑ ΕΡΕΥΝΑΣ - 77 ΤΟΜΟΙ ΘΕΣΣΑΛΙΚΗΣ ΙΣΤΟΡΙΑΣΚώστας Σπανός: «Η Θεσσαλία πέρασε δύσκολες στιγμές, αλλά δεν γονάτισε ποτέ»"Δεν ζήτησα ποτέ κρατική επιχορή...\nΨάχναμε τη θάλασσα - Είδα ένα όνειρο· ήμασταν λέει -δεν ξέρω ποιοι- σε δρόμους με πολυκατοικίες και πιλοτές. Ψάχναμε τη θάλασσα. Κάποια στιγμή βρεθήκαμε στο λιμάνι. Ένας από μα...\nBackyard birding: Day 2,March 20th: Some more action! - Another quite day today for *backyard birding in Greece* rainy, cloudy and windy. A few new visitors like Common Swifts, Alpine Swifts and Scops Owl heard a...\nΣημείωμα για την ανθρωπολογική κρίση, τον τεχνο-δεσποτισμό και την αυτο-επιβίωση - * Τζόρτζιο Ντε Κίρικο - Ανάπαυση (1913)* Το «κουτί της Πανδώρας» έχει ανοίξει. Η παρούσα μεγάλη κρίση (ο...\nΕπιστολή προς Δημουλά - του Π. Κονδυλη Βερολίνο, 24.11.1994 Αγαπητή μου κ. Δημουλά Σε σας δεν πρόκειται να γράψω πόσο με ευχαρίστησε και με συγκίνησε η αποστολή του βιβλίου σας κτ...\nΈνα ηχητικό αφιερωμένο στον φίλο Χρήστο Τσενεκίδη, που ταξίδεψε χθες στα παρχάρια του παραδεισιακού Πόντου - Μια ηχογράφηση ενδεικτική της αστείρευτης αγάπης αλλά και της πιστής απόδοσης της μουσικής παράδοσης του Πόντου από τον μεγάλο καλλιτέχνη που ακούει στο ό...\nGambar pgp sewa Hiace Bali 005a -\nΟ λαός κοιμάται, αλλά η τύχη του δουλεύει - Η Γαλλική Επανάσταση προετοιμάστηκε χρόνια. Ο λαός έβραζε σε καζάνια μαύρης κόλασης πολλά χρόνια. Όχι 10 ή 20 αλλά πάνω από 100. Η Ρώσικη το ίδιο. Και α...\n…με ευχές - Πάντα να έχετε κάτι καλό να περιμένετε. Και να έρχεται. Καλή χρονιά.\nAnliegen aus dem Koalitionsvertrag: Sachsen will geschlechtergerechtere Rechtssprache - Das Kabinett in Sachsen hat am Dienstag beschlossen, in Gesetzen und Rechtsverordnungen im Freistaat künftig nicht mehr nur die männliche Version zu verwen...\nUS officially withdraws from the World Health Organization - 1\nPostwachstum in der Unterhaltungsbranche?! - Welche Held/innen sehen die meisten Menschen auf der großen Leinwand? Noch viel zu selten solche, denen Konsum und Statussymbole weniger wichtig sind als d...


εσωτερικές ξύλινες πόρτες κλασσικές ή μοντέρνες υψηλής ποιότητας\nεσωτερικές πόρτες και θωρακισμένες πόρτες ασφαλείας μπορείτε να βρείτε στον εκθεσιακό χώρο της εταιρεία μας με έδρα το Περιβολάκι Λαγκαδά Θεσσαλονίκης.\nΣτόχος μας είναι πάντα η ποιότητα και η αντοχή στον χρόνο σε συνδυασμό με την καλαισθησία. Διαθέτουμε σύγχρονο εξοπλισμό και άρτια εκπαιδευμένο προσωπικό προσφέροντας σας έτσι υψηλής ποιότητας ξύλινες εσωτερικές πόρτες.\nΣτην έκθεση μας θα συναντήσετε μεγάλη γκάμα σε ξύλινες εσωτερικές πόρτες από σχέδια και χρώματα , έτοιμη να ανταποκριθεί ακόμα και στο πιο απαιτητικό στυλ και γούστο καθώς και καταρτισμένο προσωπικό για να σας βοηθήσει στην επιλογή σας.\nΗ δημιουργία μίας εσωτερικής ξύλινης πόρτας βασίζεται πάνω στο δικό σας όραμα. Οι εσωτερικές ξύλινες πόρτες και οι θωρακισμένες πόρτες ασφαλείας κατασκευάζονται στα μέτρα σας και το προσωπικό σας στυλ κάνοντας τες έτσι μοναδικές.\nΔίνουμε βάση στη μοναδικότητα ώστε να ικανοποιήσουμε πλήρως τις ανάγκες σας.


Εργατικός Αγώνας: Για την Ανακοίνωση του ΠΓ του ΚΚΕ (ΙV)\nΕκεί που τα πράγματα γίνονται πολύ δύσκολα ως προς τις εκτιμήσεις που κάνει το ΠΓ του Κόμματος είναι για την οικονομική κρίση στη χώρα μας και στην Ευρωπαϊκή Ένωση, στη σχέση της κρίσης με το δημόσιο χρέος. Το πώς πρέπει να τοποθετηθεί ένα επαναστατικό κόμμα απέναντι στην κρίση και μάλιστα όταν αυτή είναι παγκόσμια. Στη σκέψη της ηγεσίας του Κόμματος επικρατούσε πάντα μια σύγχυση γύρω από τα θέματα της κρίσης, που δεν της επέτρεπε να πάρει έγκαιρα θέση, και σωστή θέση, στα ζητήματα της κρίσης. Για αυτό το λόγο θα ξεπεράσουμε συνειδητά ανεπάρκειες που χρονολογούνται από το 2007 και θα σταθούμε μόνο στο παρόν κείμενο του ΠΓ.\nΣτην Ανακοίνωση το ΠΓ κάνει λόγο για «την απειλή εκδήλωσης νέας κρίσης στην ΕΕ». Η Ανακοίνωση φέρει ημερομηνία 22.02.2012 και δημοσιεύτηκε στο “P” στις 23.02.2012. Δυο ημέρες αργότερα (25.02.2012) στο κεντρικό σχόλιο του “P” «Η άποψή μας», που εκφράζει την άποψη της εφημερίδας, άρα, κατά προέκταση λόγω του χαρακτήρα της εφημερίδας και του Κόμματος, διαβάζουμε το παρακάτω απόσπασμα: «Στον ένα ή στον άλλο βαθμό η καπιταλιστική κρίση θεριεύει». Και μάλιστα συνοδεύεται με μια εκτίμηση ότι: «Ο κύκλος της καπιταλιστικής κρίσης εκδηλώνεται συγχρονισμένα και στα κράτη του λεγόμενου σκληρού πυρήνα της ευρωζώνης, διαμορφώνει τη δυναμική, τους αναγκαίους όρους για τη διάλυση και όλων των προηγούμενων συμφωνιών τους, …».\nΕίναι φανερό πως πρόκειται για δυο διαφορετικές εκτιμήσεις. Όταν βρισκόμαστε μπροστά σε «απειλή κρίσης» σημαίνει ότι δεν βρισκόμαστε σε κρίση ή τουλάχιστον βρισκόμαστε μπροστά στα πρώτα σημάδια της κρίσης. Και επειδή υπήρξε κρίση στην Ευρωπαϊκή Ένωση σημαίνει ότι την είχε ξεπεράσει και τώρα βρίσκεται μπροστά σε μια «νέα κρίση». Τι από τα δυο συμβαίνει; Ή η Ευρωπαϊκή Ένωση απειλείται με μια νέα κρίση ή αυτή βρίσκεται σε κρίση και παραπέρα «θεριεύει».\nΗ γνώμη μας είναι ότι ανεξάρτητα από τις όποιες ιδιαίτερες πλευρές μπορεί να παρατηρήσει κανείς και να σχολιάσει στην εκδήλωση της κρίσης στην Ευρωπαϊκή Ένωση, και τέτοιες υπάρχουν, η κρίση που έχει ξεσπάσει στο έδαφός της δεν έχει ξεπεραστεί ακόμη, εξακολουθεί να υπάρχει και ότι τα νέα υφεσιακά φαινόμενα στα οποία στέκονται τα αστικά ΜΜΕ και αφορούν και το σκληρό πυρήνα της Ευρωζώνης είναι στο πλαίσιο της κρίσης.\nΣτην Ανακοίνωση, επίσης υπάρχει η θέση ότι: «Το ΚΚΕ δεν υποστηρίζει ότι αυτός ο κύκλος της οικονομικής κρίσης θα είναι και ο τελευταίος για την καπιταλιστική Ελλάδα» η οποία συνοδεύεται από την εκτίμηση ότι: «Το βέβαιο είναι ότι η όποια ανάκαμψη θα είναι αναιμική». Ανεξάρτητα αν συμφωνεί ή όχι κανείς με αυτές τις τοποθετήσεις το εντυπωσιακό σε αυτές είναι ότι πριν καν κλείσει ο κύκλος της κρίσης, πριν καν εμφανιστεί έστω και η αναιμική ανάκαμψη η ηγεσία του Κόμματος έχει ήδη «αναχωρήσει» από τον τωρινό κύκλο της κρίσης και έχει πάει στον επόμενο. Και το ερώτημα είναι γιατί;\nΗ απάντηση σ’ αυτό το ερώτημα, μετά από τέσσερα χρόνια κρίσης, μπορεί να δοθεί με σαφήνεια. Η ηγεσία του Κόμματος ασχολείται με γενικό και σχηματικό τρόπο με την οικονομική καπιταλιστική κρίση. Και κύρια απευθύνεται στο επίπεδο διαμόρφωσης της κοινωνικής συνείδησης από τα πάνω – με καταγγελτικό και ηθικολογικό τρόπο, και όχι της συγκεκριμένης αντιμετώπισης της κρίσης, αυτής της συγκεκριμένης κρίσης, της στάσης της εργατικής τάξης και των μικροαστικών στρωμάτων απέναντι σ’ αυτήν, της ανάπτυξης της δράσης τους, τη σφυρηλάτηση της ενότητάς τους, των συμμαχιών που μπορούν να προκύψουν. Γι αυτό και οι τοποθετήσεις γύρω από την κρίση είναι αποσπασματικές, γενικόλογες, αντιφατικές και σύρονται πίσω από την επικαιρότητα των αστικών αναλύσεων χωρίς επεξεργασία.\nΤο αποτέλεσμα αυτής της στάσης είναι να αντιμετωπίζονται τα χαρακτηριστικά της κρίσης με γενικόλογο τρόπο. «Την κρίση να μην την πληρώσει ο λαός». Η θέση αυτή όταν πρέπει να συγκεκριμενοποιηθεί, π.χ. τα χαράτσια, παραμένει γενικόλογη και κύρια απευθύνεται στη συνείδηση των λαϊκών μαζών. Δεν υπάρχει η συστηματική οργάνωση στο να μην πληρωθούν ή όπου υπάρχει δεν έχει συνέχεια, δεν έχει στόχο. Το ίδιο συμβαίνει και σε ότι αφορά το δημόσιο χρέος, που γίνεται και θεωρητική προσπάθεια να καταδειχτεί ότι δεν υπάρχει κρίση χρέους, ενώ και υπάρχει ως αιχμή της καπιταλιστικής κρίσης (και όχι αποκλειστική έκφραση της κρίσης) και απειλεί τη χώρα με χρεοκοπία. Σε τελική ανάλυση το ίδιο συμβαίνει και με τη χρεοκοπία\nΑυτό που εναπόκειται πλέον να κάνει η ηγεσία του Κόμματος, μετά από μια τέτοια στάση απέναντι στην κρίση, είναι η φυγή προς τα μπροστά. Να εγκλωβίζεται στη γενική θέση περί εξόδου από την οικονομική κρίση με σοσιαλιστική επανάσταση και ταυτόχρονα να τη συγχέει με τη σωστή θέση ότι η έξοδος από την οικονομική κρίση και τη χρεοκοπία πρέπει να οδηγήσει στο σοσιαλισμό. Κι αυτή τη θέση να την επεκτείνει σε κάθε μέτρο ακόμη και ενδιάμεσο, όπως είναι η έξοδος από το ευρώ και την Ευρωπαϊκή Ένωση. Και όχι μόνο αυτό. Να φτάνει να θεωρεί κάθε ενδιάμεσο αλλά χρήσιμο - ακόμη και αναγκαίο, μέτρο ως καταστρεπτικό και ρεφορμιστικό.\nΓι αυτό και η ηγεσία του Κόμματος, στην πραγματικότητα, κρατάει στάση αναμονής απέναντι στην κρίση. Μεταπηδά από την παρούσα κρίση και βολικά – βολικά πηγαίνει στην επόμενη. Δεν έχει στο κέντρο της προσοχής της πως αυτήν την οικονομική κρίση θα τη μετατρέψει (ή σωστότερα θα προσπαθήσει να τη μετατρέψει) σε επαναστατική κρίση. Και με αυτό ακριβώς το κριτήριο να αναλύσει τη συγκεκριμένη πραγματικότητα και να καθορίσει και τα ιστορικά αντίστοιχα καθήκοντα. Δικαιολογείται έτσι και η στάση της απέναντι στον ελληνικό λαό. Σταθερά και αδιάλειπτα τον καλεί να αναλάβει τις ευθύνες του! Αλλά για ποιο πράγμα;


Ρένα Κουβελιώτη: «Οι τελευταίες 23 μέρες του πατέρα μου... Ο καρκίνος τον «είχε φάει»» | Gossip-tv.gr\nΡένα Κουβελιώτη: «Οι τελευταίες 23 μέρες του πατέρα μου... Ο καρκίνος τον «είχε φάει»»\nΗ Ρένα Κουβελιώτη καλεσμένη στην εκπομπή Μεσάνυχτα έδωσε μία εκ βαθέων συνέντευξη και εκτός από το πρόβλημα της υγείας της, αναφέρθηκε με συγκλονιστικά λόγια για την αρρώστια και το θάνατο του πατέρα της.\nΗ Ρένα Κουβελιώτη είπε στην Ελεονώρα Μελέτη: «Οι γονείς μου ήταν σε διάσταση 27 χρόνια. Εγώ ήμουν στη Θεσσαλονίκη με τη μαμά και εκείνος ζούσε στην Αθήνα και στην Πελοπόννησο. Είχαμε τυπικές σχέσεις. Δεν ήξερε να με πλησιάσει ο μπαμπάς μου και εγώ δεν το δεχόμουν. Όταν ήρθα για να δώσω το βιογραφικό μου στον Alpha για ανταποκρίτρια της Θεσσαλονίκης, συνάντησα τυχαία ένα θείο μου και μου είπε ότι πήρε τα αποτελέσματα του μπαμπά μου. Είχε καρκίνο στον πνεύμονα. Εκεί έκανα ένα “μπριφ”. Ευτυχώς για μένα εκείνη τη μέρα ο Νίκος Ευαγγελάτος δεν μπορούσε να με δει και μου είπαν να πάω την επόμενη εβδομάδα.»\nΚαι πρόσθεσε: «Πήγα στον μπαμπά μου και τον έπεισα να ‘ρθει στη Θεσσαλονίκη. Μέτα έπρεπε να πείσω τη μαμά μου. Και ζήσαμε 2,5 υπέροχα χρόνια. Σιγά σιγά και η μεταξύ τους σχέση έφτιαξε. Θυμάμαι μια μέρα γύρισα από τη δουλειά, άνοιξα την πόρτα και τους είδα που καθάριζαν φασολάκια. Για κάποιους ήταν φυσιολογικό, για μένα ήταν δώρο Θεού. Θέλεις να χορτάσεις την κάθε μέρα επειδή ξέρεις ότι θα ‘ρθει το τέλος, να κάνεις όσο πιο όμορφη την κάθε μέρα. Όσα δεν έχω κάνει στη ζωή μου, τα έκανα στα 2,5 χρόνια με τον μπαμπά μου.»!\nΚαι συγκινεί λέγοντας: «Οι τελευταίες 23 μέρες τις θυμάμαι. Δεν έχω καταλάβει ποιος δούλευε ποιον. Ο καρκίνος τον είχε φάει. Πνεύμονες, οισοφάγο, κοκάλα, όμως μια μέρα πριν καθόταν με καπελάκι και καραμούζες στο πάρτι γενεθλίων του. Οι άνθρωποι έχουμε τόση δύναμη μέσα μας που εκείνη τη στιγμή έκανα το κλικ της υπέρβασης και σκέφτηκα τον μπαμπά μου πιο πολύ από μένα. Του είπα αν βλέπεις φως, ξεκουράσου μην το κάνεις για μένα. Έβαλα το κεφάλι μου όπως το έβαζα κάθε βράδυ, μου χάιδευε τα μαλλιά, κοιμήθηκα και το πρωί ξύπνησα με το “ντινννν”»!\nΔείτε παρακάτω το συγκλονιστικό απόσπασμα από την εκπομπή, Μεσάνυχτα!


Πρωτότυπα δώρα εμπειριών αγωνιστικής οδήγησης και πτήσεων, στη διάθεσή σας άμεσα με ανοικτά vouchers 9μηνης διάρκειας σε συσκευασία δώρου ή και με e-mail!\n10' οδήγηση Kart 200cc για 1 άτομο άνω των 13 ετών!\n10' οδήγηση Kart 160cc για 1 παιδί από 5 έως και 13 ετών!\n10' οδήγηση Kart 270cc για 1 άτομο άνω των 13 ετών!\n10' οδήγηση Kart 390cc για 1 άτομο άνω των 13 ετών!\n10' οδήγηση Kart 200cc για 2 άτομα άνω των 13 ετών!\n2x10' οδήγηση Kart 160cc για 1 παιδί από 5 έως και 13 ετών!\n2x10' οδήγηση Kart 200cc για 1 άτομο άνω των 13 ετών!


stages Archives - Σελίδα 2 από 4 - i-kratisi.gr | 211.850.3680\n19 Μαρτίου 2019 ikratisiwpadmin\nTo Απλά Ελληνικά έρχεται από την καλοκαιρινή του στέγη, με σκοπό να μονοπωλήσει για ακόμα μια σεζόν το θερινό μας ενδιαφέρον. Και μπορεί να αλλάζει, να ανανεώνεται και να εκσυγχρονίζεται, αλλά αυτό που μένει αναλλοίωτο είναι η αστείρευτη ενέργεια, το μέχρι πρωίας κέφι, και η διάθεση που μόνο ανοδική πορεία μπορεί να έχει, όταν φιλοξενείται από ένα τέτοιο μαγαζί. Τα λόγια περιττεύουν όταν αναφερόμαστε σε έναν τέτοιο χώρο, καθώς το Απλά, είναι ένα από τα μαγαζιά που έχουν χριστεί ως απόλυτα στέκια και φυσικά σημεία αναφοράς στην πόλη μας. Η αγάπη του κόσμου που το ακολουθεί και το έχει θέσει στην κορυφή της λίστας με τις προτιμήσεις του, θα μεταφερθεί αμείωτη και για αυτή την καλοκαιρινή σεζόν και θα συνεχίσει να είναι ένα από τα μεγαλύτερα meetpoints της Αθήνας.\nΠέρα από την απίστευτη νυχτερινή διασκέδαση που προάγει, και για την οποία είναι γνωστό σε όλους, το Απλά, είναι και ένα υπέροχο all day bar, που μας υποδέχεται από νωρίς για να απολαύσουμε τις γευστικές εκπλήξεις του. Δροσερά και χρωματιστά κοκτέιλς, δημιουργήματα από τους καλύτερους bartenders, που προμηνύουν το υπέροχο καλοκαίρι, βρίσκονται ‘προ των πυλών’, με σκοπό να τα απολαύσουμε και να γίνουμε μέρη αυτής της θερινής εμπειρίας. Όλα αυτά βέβαια ισχύουν για τις μικρές ώρες των καλοκαιρινών μας βραδιών, καθώς όσο η νύχτα απλώνεται στην Γλυφάδα, η ένταση δυναμώνει, η διάθεση απογειώνεται, οι D’J’s παίρνουν τη θέση τους στα decks, δημιουργώντας ένα ασταμάτητο πάρτυ.\nΤο πρόγραμμα του apla ellinika, δεν περιορίζεται στο κλασσικό σαββατοκύριακο των περισσότερων άλλων. Τα πιο in parties της πόλης, αλλά και πολλά live performances από τους πιο καταξιωμένους Έλληνες καλλιτέχνες όπως έχουν γίνει και στο παρελθόν στο εν λόγω μαγαζί, θα κρατάνε την ένταση και τον πήχη πολύ ψηλά, μην αφήνοντας κάνεναν ανικανοποίητο.\nΤο καλοκαίρι του 2019, θα μας βρει όλους να διασκεδάζουμε μέχρι τις πρώτες πρωινές ώρες σε αυτό το μαγαζί θρύλο για την Αθήνα, που φοράει τα καλοκαιρινά του βάζοντας τον πήχη ακόμα ψηλότερα. Εξαιρετική ποιότητα ποτών, πολύ καλά ενημερωμένη κάβα, ένα προσωπικό ευδιάθετο και χαμογελαστό, αλλά και φυσικά το κλασσικό ελληνικό στυλ που θα χρωματίζει το Απλά Ελληνικά, όλα τα καλοκαιρινά βράδια μας, σίγουρα αποτελούν τους τέλειους λόγους, για να μην γυρίσει κανείς σπίτι του νωρίς και με τις προσδοκίες του ανικανοποίητες και το κέφι να βρίσκει την μόνιμη στέγη του εκεί με κάθε πελάτη να γίνεται μόνιμος θαμώνας και το συγκεκριμένο μαγαζί να μετατρέπεται για ακόμα μια σεζόν, στο απόλυτο θερινό hotspot όλης της καλοκαιρινής Αθήνας.\nΑς μιλήσουμε όμως και για τον εξαιρετικό καλλιτέχνη που αποτελεί τον μόνιμο οικοδεσπότη του Κέντρου Αθηνών και αυτός δεν είναι άλλος από τον σπουδαίο Γιώργο Μαζωνάκη. Ο Γιώργος Μαζωνάκης διαθέτει ένα μοναδικό χάρισμα, και αυτό δεν συγκαταλέγεται στα προφανή. Τι εννοούμε; μα φυσικά το εξαιρετικό γκελ που έχει με το κοινό του, και αυτή την απαράμιλλη διάθεση του να δίνει στο κέφι και την διασκέδαση το δικό του προσωπικό στίγμα. Πάντα πρόσχαρος, και γεμάτος ενέργεια, δεν επαναπαύεται ποτέ στα ήδη κεκτημένα του, που είναι άλλωστε πάρα πολλά, αλλά αντίθετα δοκιμάζεται και κάθε σεζόν μας χαρίζει και από ένα ολοκαίνουργιο άλμπουμ, με τραγούδια που χρίζονται αυτόματα ως τεράστιες ραδιοφωνικές επιτυχίες, αλλά και προσωπικά αγαπημένα του κόσμου, που τον επιλέγει φανατικά, καθιστώντας κάθε μαγαζί στο οποίο εμφανίζεται κατάμεστο.\nΓΚΑΖΙ LIVE ΜΕ ΝΟΤΗ ΣΦΑΚΙΑΝΑΚΗ & ΠΑΟΛΑ! ΧΕΙΜΩΝΑΣ 2019\n11 Νοεμβρίου 2018 ikratisiwpadmin\nΤο Γκάζι είναι ομολογουμένως ο νούμερο ένα προορισμός για κάθε Αθηναίο που σέβεται την διασκέδαση του. Εύκολη επιλογή για όλες τις πλευρές της πρωτεύουσας, γεμάτο πλουραλιστικά στοιχεία που καλύπτουν ακόμα και τους πιο απαιτητικούς, το Γκάζι στέκεται για ακόμα μια φορά στην κορυφαία επιλογή της λίστας για τους γνήσιους λάτρεις της ψυχαγωγίας, επιβεβαιώνοντας ξανά πως δεν έχει ονομαστεί τυχαία, η Παραλιακή της χειμερινής σεζόν. Έτσι, δεν είναι μυστικό πως τα σπουδαιότερα νυχτερινά κέντρα φιλοξενούνται σε αυτή την περιοχή, με το Gazi live να δίνει το απόλυτο νόημα στην ισχύ του Κεραμικού. Πόσο μάλλον, όταν θα στεγάσει μια από τις μεγαλύτερες, πιο πολυσυζητημένες και πιο πολυαναμενόμενες συνεργασίες της σεζόν. Ο λόγος λοιπόν για τον Άρχοντα της πίστας, σύμφωνα με το συνεχώς αυξανόμενο φανατικό κοινό του, Νότη Σφακιανάκη και την εκρηκτική και πολύ αγαπητή σε όλους Πάολα, όπου την φετινή χειμερινή σεζόν, ενώνουν τις δυνάμεις τους στο σπουδαίο Gazi live με τις προσδοκίες να είναι στον ύψιστο βαθμό. Το σχήμα της χρονιάς έρχεται να απογειώσει ο εξαιρετικός ερμηνευτής και πολύ ταλαντούχος τραγουδοποιός Γιώργος Παπαδόπουλος. Το Gazi live τώρα, είναι από τα πιο καινούργια νυχτερινά μαγαζιά της πόλης όμως, πρόκειται για ένα για έναν από τους μεγαλύτερους και πιο εκσυγχρονισμένους χώρους της πρωτεύουσας. Το μοναδικό αυτό σχήμα το οποίο ξεκινάει 23 του Νοέμβρη, έρχεται να συμπληρώσει ο πολύ ταλαντούχος Γιώργος Παπαδόπουλος ο οποίος θα αφήσει το δικό του στίγμα στο Gazi live αυτή τη χειμερινή σεζόν του.\nΗ Πάολα, είναι μια πολύ σπουδαία λαική τραγουδίστρια, μια show woman που δεν έχει όρια όταν ανεβαίνει πάνω στο stage. Το κέφι και η διασκέδαση της ανήκουν, με την ίδια να μην μένει στάσιμη και να επαναπαύεται στα ήδη κεκτημένα της, που πιστέψτε μας είναι πολλά, αλλά αντίθετα εξελίσσεται, ακούει τις τάσεις της εποχής και τις προσαρμόζει στο φαινόμενο Πάολα. Πιστή λοιπόν στο λαϊκό τραγούδι που την ανέδειξε και τόσο αγαπάει να απογειώνει, προάγει πάντοτε την γνήσια αυθεντική διασκέδαση, μέσω των αναρίθμητων επιτυχιών της και της ασύγκριτης ενέργειας της πάνω στην σκηνή. Η Πάολα αποτελεί ένα όνομα εγγύηση για όποιο μαγαζί και αν εμφανίζεται αφού γνωρίζεις πως μόνο ένα πράγμα μπορεί να γίνει. Χαμός! Χρυσοί και πλατινένιοι δίσκοι, τραγούδια που χρίστηκαν ως πολύ αγαπημένα του κόσμου και όλα τα άλλα είναι ιστορία. Μια τραγουδίστρια που πολύ γρήγορα και φυσικά πολύ δίκαια, απέκτησε τεράστια επιτυχία σε όποιο βήμα και αν επέλεγε να κάνει και σε όποιο μαγαζί και αν πρωταγωνιστούσε είτε της Αθήνας είτε της συμπρωτεύουσας. Η Πάολα σε όλα τα χρόνια της πορείας της έχει αποκτήσει ένα τεράστιο φανατικό κοινό που αυξάνεται συνεχώς, με την ίδια να του προσφέρει μοναδικά τραγούδια από άκρως ξεσηκωτικά κομμάτια μέχρι αισθαντικές μπαλάντες που φτάνουν κάθε συναίσθημα στην κορυφή του. Άλλωστε όλοι γνωρίζουν καλά πως η Πάολα, το φαινόμενο Πάολα όπως προείπαμε γιατί δύσκολα συναντάς όμοια της, μπορεί να περιγραφεί με μία πρόταση. Γνήσια λαϊκή φωνή, απίστευτο γκελ στον κόσμο και τραγούδια που αγαπάς αυτόματα.\nΤί μπορεί να πει κανείς για τον Νότη. Έναν καλλιτέχνη που το πολύ μεγάλο και φανατικό κοινό του, τον αποκαλεί με το μικρό του ή αλλιώς Άρχοντα της νυχτερινής πίστας. Και ποιος μπορεί να πει ότι αυτό είναι λάθος; Ο Νότης Σφακιανάκης έχει αναμφίβολα μια από τις σπουδαιότερες λαϊκές φωνές που πέρασαν από το ελληνικό μουσικό στερέωμα και φυσικά έχει ερμηνεύσει κάποια από τα πιο αισθαντικά και σημαντικά ερωτικά τραγούδια που γράφτηκαν ποτέ. Η πορεία του ξεκινάει στις αρχές της δεκαετίας του ’90, με τον ίδιο να εδραιώνεται αυτόματα στα μουσικά δρώμενα της Ελλάδας. Καθ’ όλη την διάρκεια της πορείας του, έχει αποτελέσει τον απόλυτο μουσικό leader των μεγαλύτερων νυχτερινών κέντρων της Αθήνας, αλλά και της Θεσσαλονίκης αποκτώντας ένα συνεχώς αυξανόμενο φανατικό κοινό που τον ακολουθεί πιστά όπου και αν εμφανίζεται. Γίνεται ευρέως γνωστός με το κομμάτι ‘Δεύτερα χέρια’ το 1992, το οποίο γνωρίζει τεράστια επιτυχία και ακούγεται μέχρι σήμερα. Μετρώντας λοιπόν στο ενεργητικό του τραγούδια όπως το ‘Δεν σε χρειάζομαι’, ‘Το γράμμα΄, ‘Παράλληλα’ και πληθώρα άλλων, έρχεται να συνταράξει τα χειμερινά μας βράδια. O Nότης Σφακιανάκης ανήκει ομολογουμένως στην κορυφή με τους καλύτερους ερμηνευτές της χώρας μας, αφού ο ίδιος διαθέτει στο μουσικό του ενεργητικό, αναρίθμητα τραγούδια που έχουν γίνει τεράστιες διαχρονικές επιτυχίες και έχουν χριστεί αγαπημένα του κόσμου.\nΤο μοναδικό αυτό σχήμα έρχεται να απογειώσει ο εξαιρετικός τραγουδιστής και συνθέτης Γιώργος Παπαδόπουλος. Ο ίδιος από την πρώτη στιγμή που συστήθηκε στα μουσικά νυχτερινά δρώμενα της χώρας, φάνηκε πως είχε έρθει για να μείνει. Μοναδική ενέργεια πάνω στην σκηνή, εξαιρετική χροιά και πολύ ταλέντο μαζεμένο, είναι μόνο λίγα από τα στοιχεία για τον συγκεκριμένο καλλιτέχνη. Έτσι, όντας στο πλευρό του σπουδαίου Νότη Σφακιανάκη και της εκρηκτικής Πάολα, θα συντελέσει στην δημιουργία του απόλυτου μονόδρομου για την χειμερινή σεζόν του 2018-2019, με το Γκάζι Live Σφακιανάκης Πάολα να αποτελεί την κορυφαία επιλογή για όποιον θέλει να γίνει μέρος της πιο απίστευτης εμπειρίας διασκέδασης. Η αναμονή τελειώνει και η αντίστροφη μέτρηση για την πιο πολυσυζητημένη συνεργασία της σεζόν έχει ήδη αρχίσει με το αθηναικό κοινό να δηλώνει έτοιμο!\n20182019gkaziNότης ΣφακιανάκηςΓκάζι Liveιερά οδόςμπουζούκιαπάολα


Ο Θεοδωράκης καταλογίζει στον Τσίπρα απουσία οράματος και στον Μητσοτάκη τον… "τοξικό" Βέμπερ – Υστερόγραφα\nΟ Θεοδωράκης καταλογίζει στον Τσίπρα απουσία οράματος και στον Μητσοτάκη τον… "τοξικό" Βέμπερ\n“Τα μέτρα για την ελάφρυνση κάποιων κοινωνικών ομάδων παρουσιάζονται πάντα σαν το τελευταίο χαρτί του χαρτοπαίκτη κι αυτό αντιβαίνει στη σύγχρονη ευρωπαϊκή κουλτούρα”, είπε ο Σταύρος Θεοδωράκης, σχολιάζοντας τις εξαγγελίες του πρωθυπουργού, στη συνέντευξη Τύπου που παραχώρησε στη Θεσσαλονίκη, το πρωί της Δευτέρας 13 Μαΐου. Ο επικεφαλής του Ποταμιού ξεκαθάρισε ότι το Ποτάμι θα στηρίξει στη Βουλή τα μέτρα που πιστεύει ότι συμβάλλουν στην αποκατάσταση των αδικιών και βοηθούν τους πολίτες σε μία επιχειρηματική δραστηριότητα. Επισήμανε δε, επίσης, ότι “ειδικά οι προτάσεις για την νεανική επιχειρηματικότητα, έχουν παρθεί σχεδόν αυτούσιες από τις προτάσεις που έχει κάνει το Ποτάμι στο παρελθόν”.\nΟ Σταύρος Θεοδωράκης εξέφρασε τη βεβαιότητα πως το Ποτάμι θα είναι η θετική έκπληξη των ευρωεκλογών καθώς η χώρα έχει ανάγκη “από μία καθαρή, ψύχραιμη, ενωτική και πάνω απ’ όλα ευρωπαϊκή φωνή”. Και κάλεσε τους Έλληνες πολίτες να ταυτιστούν με την πρόταση της Ευρωπαϊκής Αναγέννησης, την οποία στηρίζει το Ποτάμι, μία πρόταση που, όπως είπε, βοηθάει τους Έλληνες να έχουν μία καλύτερη μέρα στα εθνικά και οικονομικά θέματα. “Το μέλλον της Ελλάδας είναι οι Ηνωμένες Πολιτείες της Ευρώπης”, είπε χαρακτηριστικά και εξαπέλυσε επίθεση τόσο απέναντι στον κ. Τσίπρα όσο και στον κ. Μητσοτάκη: “Ακόμα και σήμερα ο κ. Τσίπρας δεν απαντά πoιο είναι το όραμά του για την Ευρώπη και με ποιους θα συνεργαστεί. Από την άλλη έχουμε τον κ. Μητσοτάκη που επιμένει να λέει ότι ο ηγέτης της Ευρώπης πρέπει να είναι ο κ. Βέμπερ, ένας άνθρωπος που μέχρι προχθές, αρνήθηκε την ανάγκη να υπάρχει ένα οικονομικό ταμείο για την αντιμετώπιση της ανεργίας”.


Το βιβλίο "Στο Σύρμα" έγινε ταινία και γυρίζεται στην Μεσσηνία - Arena News:ΑΡΓΟΛΙΔΑ,ΠΕΛΟΠΟΝΝΗΣΟΣ\nHome ΠΕΛΟΠΟΝΝΗΣΟΣ Το βιβλίο "Στο Σύρμα" έγινε ταινία και γυρίζεται στην Μεσσηνία\nΤο βιβλίο "Στο Σύρμα" έγινε ταινία και γυρίζεται στην Μεσσηνία\nΚινηματογραφική ταινία μεγάλου μήκους γυρίζεται αυτές τις μέρες στη Μεσσηνία, βασισμένη στο βιβλίο του δικηγόρου Αντώνη Κατσά “Στο σύρμα”.\nΤο έργο ανέβηκε με επιτυχία το χειμώνα στο Πνευματικό Κέντρο από τη “Θεατρική διαδρομή”.\nΠρόκειται για μια συλλογική προσπάθεια, η οποία γίνεται από έμπειρο συνεργείο. Οι άνθρωποι που δουλεύουν στους τομείς της σκηνοθεσίας, του ήχου, της κάμερας έχουν πλούσια επαγγελματική εμπειρία και το αποτέλεσμα αναμένεται να συγκεντρώσει θετικά σχόλια, όπως και το θεατρικό.\nΗ ταινία θα έχει διάρκεια 100 λεπτά και το κοινό θα δει στο κινηματογραφικό πανί έξτρα σκηνές, που δεν είχαν χωρέσει στο θεατρικό. Τα γυρίσματα γίνονται τόσο σε κλειστούς χώρους, αλλά θα γίνουν και πολλά εξωτερικά. Ηδη έχουν γυριστεί σκηνές στον Αγροτικό Συνεταιρισμό Γλυφάδας (γραφεία διοικητή Μακρονήσου) και ακολουθούν κι άλλες στα Δικαστήρια της Τρίπολης, αφού τα κελιά των κρατητηρίων έχουν παραμείνει ίδια, όπως ήταν και στην εποχή που διαδραματίζεται η ιστορία του βιβλίου. Στις σκηνές αυτές εθελοντικά θα βοηθούν οι ηθοποιοί του Θεατρικού Ομίλου Τρίπολης. Ενα νταμάρι επίσης έχει επιλεγεί για να γυριστούν οι σκηνές της εκτέλεσης, καθώς και ένα παγκάκι κάτω από το Κάστρο Καλαμάτα στο Ιστορικό Κέντρο και ένα καϊκι στο Λιμάνι της Κορώνης.\nΤα μέλη της “Θεατρικής διαδρομής” συντελούν στις επίπονες πρόβες και ετοιμασίες, ενώ ο σκηνοθέτης Κώστας Χαλκιάς έχει διδάξει τους ρόλους στους ερασιτέχνες ηθοποιούς. Επικεφαλής του συνεργείου είναι ο εικονολήπτης Λεωνίδας Παπαδόπουλος. Οι ηθοποιοί θα είναι 65, αντί για 40 που ήταν στο θεατρικό. Το φιλμ αναμένεται σύμφωνα με πληροφορίες να είναι έτοιμο ως το τέλος του έτους. Επίσης, αν δεν υπάρξει νέα έξαρση της πανδημίας, θα ανέβει εκ νέου το διάστημα 9 με 31 Ιανουαρίου στο Πνευματικό Κέντρο


ΔΙΚΤΥΟΥΡΓΟΣ ΜΑΚΕΔΩΝ Πρόθυμοι διαχειριστές της πιο σκοτεινής σκευωρίας της μεταπολεμικής Ευρώπης... Χωρίς αμοιβή για το δωσιλογισμό και την προδοσία της πατρίδας; - ΔΙΚΤΥΟΥΡΓΟΣ ΜΑΚΕΔΩΝ\nHome / ΓΑΠ / πολιτική / Πρόθυμοι διαχειριστές της πιο σκοτεινής σκευωρίας της μεταπολεμικής Ευρώπης... Χωρίς αμοιβή για το δωσιλογισμό και την προδοσία της πατρίδας;\nΠρόθυμοι διαχειριστές της πιο σκοτεινής σκευωρίας της μεταπολεμικής Ευρώπης... Χωρίς αμοιβή για το δωσιλογισμό και την προδοσία της πατρίδας;\nΔεκεμβρίου 29, 2012 Edit 0\nΠοιος εκτέλεσε τους 3 πρόθυμους διαχειριστές της πιο σκοτεινής σκευωρίας της μεταπολεμικής Ευρώπης;\nΧρειάσθηκαν μόλις δύο χρόνια και κάτι ψιλά για να βγουν από τη μέση οι κάποτε πανίσχυροι διαχειριστές του Μνημονίου που άλλαξε τις ζωές όλων μας.\nΤρεις από δαύτους, ο Ντομινίκ Στρος Καν, ο Γιώργος Παπανδρέου και ο Γιώργος Παπακωνσταντίνου αποδείχθηκαν τελικά τόσο «αναλώσιμοι».\nΑλήθεια τι συμβαίνει εδώ; Τι υπάρχει πίσω από τον τοίχο; Πίσω από το παραβάν. Τι μας κρύβουν; Ποιοι είναι αυτοί που κάνουν παιγνίδι τελικά; Παρότι κάποιοι θα μιλήσουν για...\nθεωρίες συνομωσίας, επιτρέψτε μας να σκεφθούμε φωναχτά, κάπως έτσι:\nΟ ΚΑΡΑΜΑΝΛΗΣ ΕΓΚΑΤΑΛΕΙΠΕΙ ΑΣΘΜΑΙΝΟΝΤΑΣ\nΘυμάσθε εκείνο το καλοκαίρι του 2009 που ο τότε πρωθυπουργός Καραμανλής, έκλεινε άρον-άρον τη Βουλή και οδηγούσε τη χώρα σε εκλογές που γνώριζε ότι θα τις χάσει;\nΓιατί ένας πρωθυπουργός διάλεξε εκλογές-χαρακίρι; Στενοί συνεργάτες του υποστηρίζουν ότι ο ίδιος πίστευε ότι τον είχαν «τελειωμένο» οι Αμερικανοί εξαιτίας του veto στο περίφημο σχέδιο Ανάν και της στενής συνεργασίας με τον Πούτιν για τους αγωγούς και του Κινέζους για τα λιμάνια. Εκείνη την εποχή σχεδόν κανείς δεν έκανε λόγο για το κτήνος του χρέους ακόμη και όταν μιλούσε για τα χάλια της οικονομίας. Γνώριζε η όχι ο Καραμανλής τον τυφώνα που πλησίαζε; Η βιαστική αποχώρησή του από την εξουσία είχε να κάνει με το χρέος και όσα από διαίσθηση ένιωσε ότι έρχονται; H ότι Κάποιοι μας ετοιμάζουν;\nΕΝΑΣ ΥΠΟΥΡΓΟΣ ΟΙΚΟΝΟΜΙΚΩΝ ΑΠΟ ΤΟ ΠΟΥΘΕΝΑ;\nΤον Οκτώβριο του 2009 ο Παπανδρέου γίνεται πρωθυπουργός της χώρας και ανάμεσα στα πουλέν του τοποθετεί, από το πουθενά, στο πιο κρίσιμο υπουργείο τον Γιώργο Παπακωνσταντίνου, ανιψιό του νεοδημοκράτη πρώην υπουργού Εξωτερικών Μιχάλη Παπακωνσταντίνου και πρώην σύμβουλο του Σημίτη, μέλος του ΔΣ του ΟΤΕ και σχεδόν ανεπάγγελτο πέρα από κάποια ένσημα στον ΟΟΣΑ. Ήταν μόνο το κόλλημα του ΓΑΠ με κάτι απίθανους τύπους αυτό που έκανε τον Παπακωνσταντίνου υπ. Οικονομικών; Μήπως Κάποιος ψιθύρισε (έδωσε εντολή) να αναλάβει αυτό το πόστο συγκεκριμένος επειδή θα ήταν ο πλέον υπάκουος διαχειριστής για όλα όσα μας ετοίμαζαν;\nΟ ΒΙΑΣΤΗΣ ΝΤΟΜΙΝΙΚ\nΤο ίδιο διάστημα η ακόμη και πριν ο ΓΑΠ αναλάβει πρωθυπουργός έρχονται στην επιφάνεια-εκ των υστέρων-πληροφορίες που θέλουν τον Παπανδρέου να έχει επαφές με τον Ντομινικ Στρος Καν. Τελικά Παπανδρέου-Παπακωνσταντίνου και Ντομινίκ Στρος Καν θα είναι οι μπροστινοί πρωταγωνιστές της βίαιας εισόδου της χώρας στο ΔΝΤ. Τον Μάιο του 2011 ο επικεφαλής του ΔΝΤ συλλαμβάνεται στο αεροδρόμιο Κέννεντυ για βιασμό. Η πολιτική του καριέρα και οι τυχόν φιλοφοξίες του για την Γαλλική Προεδρία τελειώνουν άδοξα. Ήταν η πρώτη φορά που ο Ντομινίκ πλήρωνε για να πηδήξει η έκανε κάτι παρόμοιο; Ποιοι τον παγίδευσαν;\nΤΟ ΤΕΛΟΣ ΤΟΥ ΓΑΠ\nΛίγους μήνες αργότερα ο δεύτερος εκ των πρωταγωνιστών της ένταξής μας στο Μνημόνιο, ο τότε πρωθυπουργός Γ. Παπανδρέου, θα χάσει την εξουσία χωρίς να το καταλάβει βοηθούντος και του Βενιζέλου. Κάποιοι είχαν αποφασίσει να τον καθαρίσουν.\nΤΑ ΜΥΣΤΗΡΙΑ ΤΗΣ ΛΙΣΤΑΣ ΛΑΓΚΑΡΝΤ\nΚανείς δεν αμφιβάλλει ότι ο ανεπαρκής Παπακωνσταντίνου έκανε όλα όσα του καταλογίζουν. Ακόμη και το να βγαίνει και να λέει ότι έχασε την λίστα Λαγκάρντ, αυτό από μόνο του είναι ξεφτίλα για έναν υπουργό Οικονομικών. Πάμε παρακάτω όμως. Σας θυμίζουμε ότι σχεδόν όλοι, όσοι σήμερα τον κρεμάνε και πρώτος και καλύτερος ο Βενιζέλος έλεγε ότι δεν μπορεί να αξιοποιηθεί η λίστα Λαγκάρντ γιατί τα ονόματα είχαν ληφθεί παράτυπα και τέτοιες παπαριές.\nΚανείς τους δεν έδειξε την πολιτική βούληση να ερευνήσει εξονυχιστικά τον κάθε λογαριασμό, ούτε φυσικά το βαθύ κράτος του ΣΔΟΕ.\nΈρχεται λοιπόν ο Στουρνάρας και ζητά εκ νέου την χαμένη λίστα και ω του θαύματος οι Γάλλοι την στέλνουν ξανά με κάθε επισημότητα κι αυτό παρότι γνωρίζουν-οι Γάλλοι- ότι με την εκ νέου αποστολή καίνε και τον τρίτο της παρέας που οδήγησε την Ελλάδα στο Μνημόνιο και την Ευρώπη σε περιπέτειες.\nΑρκεί το γεγονός ότι ο Ολάντ είναι φίλος του Βενιζέλου (εξαιτίας αυτής της φιλίας κλείστηκε και εκείνη η περίφημη συνέντευξη της Όλγας Τρέμη) για να δώσει εντολή στις υπηρεσίες του να στείλουν ξανά μια λίστα για την οποία-μην αμφιβάλλετε ο Παπακωνσταντίνου έκανε παρασκηνιακά ότι μπορούσε για να μην αποσταλεί εκ νέου. Οι Γάλλοι θα μπορούσαν να προφασισθούν πολλούς λόγους για να παρακάψουν το ελληνικό αίτημα. Ακόμη και την έλλειψη εμπιστοσύνης στην ελληνική τσαπατσουλιά. Κι όμως επέλεξαν- Κάποιος επέλεξε- να κάψει και τον τρίτο πολιτικό διαχειριστή του μεγάλου asset “H ΕΛΛΑΔΑ ΣΤΟ ΔΝΤ-Η ΕΥΡΩΠΗ ΣΕ ΠΕΡΙΠΕΤΕΙΕΣ».\nΤι συμβαίνει εδώ αλήθεια; Τι μας κρύβουν και ποιοι; Τι είναι αυτό το πολύ ΜΕΓΑΛΟ και πολύ ΚΑΚΟ που ετοιμάζουν για μας, χωρίς εμάς; Δείτε για παράδειγμα την γειτονική Ιταλία. Ο Μόντι διεκδικεί εκ νέου να είναι πρωθυπουργός χωρίς να χρειασθεί να υποστεί την δοκιμασία των εκλογών. Τι μας ετοιμάζουν και ποιοι; Ποιος εκτέλεσε τους 3 πρόθυμους διαχειριστές-Παπανδρέου, Παπακωνστατίνου και Στρον Καν-μιας σκευωρίας που απειλεί να αλλάξει τις ζωές μας και την Ευρώπη που ξέραμε;\nΑρχειοθήκη ιστολογίου Ιουλίου 2019 (512) Ιουνίου 2019 (721) Μαΐου 2019 (707) Απριλίου 2019 (618) Μαρτίου 2019 (636) Φεβρουαρίου 2019 (618) Ιανουαρίου 2019 (703) Δεκεμβρίου 2018 (700) Νοεμβρίου 2018 (631) Οκτωβρίου 2018 (567) Σεπτεμβρίου 2018 (503) Αυγούστου 2018 (468) Ιουλίου 2018 (518) Ιουνίου 2018 (500) Μαΐου 2018 (360) Απριλίου 2018 (515) Μαρτίου 2018 (720) Φεβρουαρίου 2018 (642) Ιανουαρίου 2018 (584) Δεκεμβρίου 2017 (564) Νοεμβρίου 2017 (579) Οκτωβρίου 2017 (699) Σεπτεμβρίου 2017 (844) Αυγούστου 2017 (702) Ιουλίου 2017 (856) Ιουνίου 2017 (913) Μαΐου 2017 (974) Απριλίου 2017 (916) Μαρτίου 2017 (598) Φεβρουαρίου 2017 (516) Ιανουαρίου 2017 (654) Δεκεμβρίου 2016 (696) Νοεμβρίου 2016 (412) Οκτωβρίου 2016 (489) Σεπτεμβρίου 2016 (529) Αυγούστου 2016 (504) Ιουλίου 2016 (573) Ιουνίου 2016 (559) Μαΐου 2016 (527) Απριλίου 2016 (542) Μαρτίου 2016 (527) Φεβρουαρίου 2016 (564) Ιανουαρίου 2016 (420) Δεκεμβρίου 2015 (542) Νοεμβρίου 2015 (613) Οκτωβρίου 2015 (613) Σεπτεμβρίου 2015 (630) Αυγούστου 2015 (674) Ιουλίου 2015 (703) Ιουνίου 2015 (597) Μαΐου 2015 (646) Απριλίου 2015 (580) Μαρτίου 2015 (637) Φεβρουαρίου 2015 (764) Ιανουαρίου 2015 (681) Δεκεμβρίου 2014 (680) Νοεμβρίου 2014 (635) Οκτωβρίου 2014 (584) Σεπτεμβρίου 2014 (526) Αυγούστου 2014 (519) Ιουλίου 2014 (587) Ιουνίου 2014 (558) Μαΐου 2014 (525) Απριλίου 2014 (632) Μαρτίου 2014 (692) Φεβρουαρίου 2014 (570) Ιανουαρίου 2014 (737) Δεκεμβρίου 2013 (743) Νοεμβρίου 2013 (686) Οκτωβρίου 2013 (668) Σεπτεμβρίου 2013 (601) Αυγούστου 2013 (654) Ιουλίου 2013 (664) Ιουνίου 2013 (652) Μαΐου 2013 (575) Απριλίου 2013 (634) Μαρτίου 2013 (650) Φεβρουαρίου 2013 (548) Ιανουαρίου 2013 (651) Δεκεμβρίου 2012 (552) Νοεμβρίου 2012 (543) Οκτωβρίου 2012 (550) Σεπτεμβρίου 2012 (573) Αυγούστου 2012 (469) Ιουλίου 2012 (733) Ιουνίου 2012 (832) Μαΐου 2012 (800) Απριλίου 2012 (654) Μαρτίου 2012 (662) Φεβρουαρίου 2012 (774) Ιανουαρίου 2012 (695) Δεκεμβρίου 2011 (758) Νοεμβρίου 2011 (795) Οκτωβρίου 2011 (684) Σεπτεμβρίου 2011 (670) Αυγούστου 2011 (534) Ιουλίου 2011 (520) Ιουνίου 2011 (722) Μαΐου 2011 (612) Απριλίου 2011 (541) Μαρτίου 2011 (577) Φεβρουαρίου 2011 (512) Ιανουαρίου 2011 (481) Δεκεμβρίου 2010 (492) Νοεμβρίου 2010 (466) Οκτωβρίου 2010 (502) Σεπτεμβρίου 2010 (526) Αυγούστου 2010 (403) Ιουλίου 2010 (490) Ιουνίου 2010 (542) Μαΐου 2010 (608) Απριλίου 2010 (437) Μαρτίου 2010 (427) Φεβρουαρίου 2010 (434) Ιανουαρίου 2010 (494) Δεκεμβρίου 2009 (579) Νοεμβρίου 2009 (723) Οκτωβρίου 2009 (935) Σεπτεμβρίου 2009 (681) Αυγούστου 2009 (312) Ιουλίου 2009 (372) Ιουνίου 2009 (504) Μαΐου 2009 (499) Απριλίου 2009 (238) Μαρτίου 2009 (162) Φεβρουαρίου 2009 (167) Ιανουαρίου 2009 (172) Δεκεμβρίου 2008 (15) Νοεμβρίου 2008 (1) Οκτωβρίου 2008 (1) Αυγούστου 2008 (1) Μαΐου 2008 (2)


Αεροπορικά από Βερολίνο Τέγκελ για Σόφια από 57 € | Skyscanner\nΑεροπορικά από Βερολίνο Τέγκελ για Σόφια\nΣτοιχεία πτήσης Βερολίνο Τέγκελ για Σόφια\nΠοια είναι η καλύτερη τιμή για μετ' επιστροφής πτήση από Βερολίνο Τέγκελ προς Σόφια;\nΗ καλύτερη τιμή που βρήκαμε στην Skyscanner για αεροπορικό εισιτήριο από Βερολίνο Τέγκελ προς Σόφια είναι 57 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Βερολίνο Τέγκελ προς Σόφια;\n2ώρες 10λεπτά είναι η μέση διάρκεια πτήσης από Βερολίνο Τέγκελ προς Σόφια.\nΠόσες αεροπορικές εταιρείες πραγματοποιούν απευθείας πτήσεις από Βερολίνο Τέγκελ προς Σόφια;\nΥπάρχει μία αεροπορική εταιρεία που πραγματοποιεί πτήσεις απευθείας από Βερολίνο Τέγκελ προς Σόφια.\nΠόσες πτήσεις πραγματοποιούνται την εβδομάδα από Βερολίνο Τέγκελ προς Σόφια;\nΠραγματοποιούνται 4 πτήσεις την εβδομάδα από Βερολίνο Τέγκελ προς Σόφια, από τον Ιανουάριος.\nΔείτε τις πτήσεις από Βερολίνο προς Σόφια και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Σόφια από Βερολίνο.\nΠοια είναι η καλύτερη ημερομηνία για να κλείσετε τα εισιτήρια σας από Βερολίνο προς Σόφια?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Βερολίνο προς Σόφια απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Βερολίνο προς Σόφια\nΑπόσταση από Σόφια προς Βερολίνο\nΧρόνος πτήσης από Σόφια προς Βερολίνο\nΠοιες αεροπορικές εταιρείες έχουν τα φθηνότερα αεροπορικά εισιτήρια από Βερολίνο προς Σόφια\nΠοιες αεροπορικές εταιρείες πετάνε απευθείας για Σόφια από Βερολίνο.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Βερολίνο προς Σόφια.


Ανοδος στο Χρηματιστήριο, αποκλιμάκωση στα ομόλογα | Η ΚΑΘΗΜΕΡΙΝΗ\n10.05.2016 • 07:45\nΘετικά υποδέχθηκαν οι αγορές μετοχών και ομολόγων την ψήφιση του φορολογικού και ασφαλιστικού νομοσχεδίου στη Βουλή τα ξημερώματα της Δευτέρας. Στο χρηματιστήριο κατεγράφη η τέταρτη διαδοχική ανοδική συνεδρίαση του Μαΐου (όσες ακριβώς και οι συνεδριάσεις του νέου μήνα). Στην αγορά ομολόγων οι αποδόσεις υποχώρησαν στα επίπεδα της 14ης Ιανουαριου 2016 ενώ ανοδικά κινήθηκαν οι τιμές των κρατικών ομολόγων με το spread του 10ετούς ομολόγου να υποχωρεί στις 804 μονάδες βάσης.\nΠιο συγκεκριμένα, ο Γενικός Δείκτης έκλεισε στις 610,07 μονάδες, σημειώνοντας άνοδο 0,74%. Ο Γενικός Δείκτης απέχει μόλις 1,78% από το υψηλό (621,12 μονάδες) του 2016 που σημειώθηκε στην πρώτη συνεδρίαση της χρονιάς στις 4 Ιανουαρίου 2016. Στις τέσσερις πρώτες συνεδριάσεις του Μαΐου, ο Γενικός Δείκτης ενισχύεται 4,52%.\nΕνδοσυνεδριακά, χθες, ο Γενικός Δείκτης κατέγραψε υψηλότερη τιμή στις 613,08 μονάδες (+1,23%) και κατώτερη τιμή στις 601,83 μονάδες (-0,62%). Η αξία των συναλλαγών ανήλθε στα 66,813 εκατ. ευρώ. Ο δείκτης υψηλής κεφαλαιοποίησης σημείωσε άνοδο σε ποσοστό 1,16%, ενώ ο δείκτης της μεσαίας κεφαλαιοποίησης υποχώρησε σε ποσοστό 0,21%. Από τις μετοχές της υψηλής κεφαλαιοποίησης, τη μεγαλύτερη άνοδο κατέγραψαν της ΔΕΗ (3,27% στα 3,16 ευρώ), της Εθνικής Τράπεζας (3,16% στα 0,294 ευρώ), της Eurobank (2,94% στα 0,875 ευρώ), του Μυτιληναίου (2,60% στα 3,94 ευρώ), της Alpha Bank (2,36% στα 2,17 ευρώ). Στην ηλεκτρονική αγορά ομολόγων (ΗΔΑΤ) η τιμή του 2ετούς ελληνικού ομολόγου ανήλθε στα 93,90 λεπτά του ευρώ, με την απόδοση να κυμαίνεται στο 9%. Το 3ετές κρατικό ομόλογο διαμορφώθηκε στα 89,80 λεπτά και η απόδοση έφθασε το 8,80%. Το 10ετές ομόλογο αποτιμήθηκε χθες στα 70,00 λεπτά του ευρώ με την απόδοση να κυμαίνεται στο 8,20%.


Τσίπρας: θα κυβερνούν οι τροϊκανοί επίτροποι - Ειδήσεις Newsit.gr\nNewsit / Πολιτική / Τσίπρας: θα κυβερνούν οι τροϊκανοί επίτροποι\nΔημοσιεύθηκε: 19.11.2012 | 15:32\nΟλομέτωπη επίθεση προς την κυβέρνηση εξαπέλυσε στη συνέντευξη Τύπου που παραχώρησε ο Πρόεδρος του ΣΥΡΙΖΑ.\nΤόνισε ότι πρώτος στόχος είναι η άμεση προσφυγή στις κάλπες και εξαπέλυσε επίθεση κατά της κυβέρνησης για τις πράξεις Νομοθετικού Περιεχομένου, για την επιτήρηση της οικονομίας, καταγγέλλοντας ταυτόχρονα υποβάθμιση του κοινοβουλίου.\nΟ επικεφαλής του ΣΥΡΙΖΑ σημείωσε ότι η Βουλή δεν μπαίνει απλά στο περιθώριο, αλλά καταργείται η λειτουργία της. Τ\nο γεγονός ότι οι τροϊκανοί επίτροποι με πράξεις νομοθετικού περιεχομένου σαν τις χθεσινές, θα κυβερνούν, δεν πρόκειται απλά για εκτροπή, αλλά έχουμε να κάνουμε με μια άλλη χώρα, έχουμε να κάνουμε με προτεκτοράτο, τόνισε.\nΕρωτηθείς σχετικά με τη στάση του Προέδρου της Δημοκρατίας, ο κ. Τσίπρας σημείωσε ότι «θα περίμενα να ακούσω μια άποψη για όλα όσα συμβαίνουν στη χώρα, για τις διαδικασίες και τις θεσμικές εκτροπές», παρά το γεγονός, όπως είπε, ότι το Σύνταγμα περιορίζει τις αρμοδιότητες του Προέδρου. Ωστόσο, πρόσθεσε, δεν μπορεί να έχουμε 11 πράξεις νομοθετικού περιεχομένου και να μην συμβαίνει τίποτα, αν, δηλαδή, αυτό μας ικανοποιεί, αν αυτός είναι ο ενδεδειγμένος τρόπος λειτουργίας της δημοκρατίας, είπε χαρακτηριστικά.\nΟ επικεφαλής του ΣΥΡΙΖΑ εξέφρασε τη βεβαιότητα ότι το κόμμα του θα είναι ο νικητής των επόμενων εκλογών και επανέλαβε τη θέση του για κατάργηση του Μνημονίου, διαγραφή του μεγαλύτερου μέρους του χρέους και επαναδιαπραγμάτευση της δανειακής σύμβασης, τονίζοντας ότι αυτή είναι η μόνη ενδεδειγμένη πολιτική, απέναντι στην πολιτική της υποτέλειας.\nΘα τα καταφέρουμε, αν έχουμε τον λαό μαζί μας, είπε ο κ. Τσίπρας, επισημαίνοντας με ικανοποίηση ότι ήδη, στο πλαίσιο της ανασυγκρότησης του ΣΥΡΙΖΑ, έχουν γίνει 550 ανοιχτές συνελεύσεις με τη συμμετοχή δεκάδων χιλιάδων πολιτών.\nΕπίσης, ο κ. Τσίπρας επέμεινε ιδιαίτερα στα δημοκρατικά χαρακτηριστικά του ενιαίου κόμματος, με την ελεύθερη έκφραση και την κατοχύρωση της αντίθετης άποψης στο νέο καταστατικό, αλλά και με σεβασμό στις αποφάσεις.\nΣτο πλαίσιο αυτό, ο ΣΥΡΙΖΑ θα καθιερώσει τον θεσμό δημοψηφισμάτων στο κόμμα για τη λήψη αποφάσεων στα μεγάλα θέματα.\nΑπαντώντας σε ερώτηση σχετικά με την πολιτική συμμαχιών, ο κ. Τσίπρας είπε ότι το κόμμα του απευθύνεται πρωτίστως στις προοδευτικές αριστερές δυνάμεις και επιδιώκει συνεργασία με αυτές τις δυνάμεις, σημειώνοντας ότι νοιώθει στενάχωρα όταν η κριτική του ΚΚΕ γίνεται από δεξιά, όπως πρόσφατα η κ. Παπαρήγα στη Βουλή που εμφανίστηκε στην ίδια γραμμή με την ατζέντα Σαμαρά.\nΚληθείς να σχολιάσει τις συζητήσεις για ανασυγκρότηση της Κεντροδεξιάς, ο κ. Τσίπρας εκτίμησε ότι η πολιτική ζωή «λατινοαμερικανοποιείται» και ότι «είμαστε μπροστά στη διαμόρφωση διπολικού συστήματος». Ο διπολισμός θα είναι κυρίαρχος, είπε ο κ Τσίπρας, επισημαίνοντας ότι η διαχωριστική γραμμή δεν θα είναι μεταξύ των δήθεν αντιευρωπαϊστών και των ευρωπαϊστών, γιατί αυτοί δεν είναι ευρωπαϊστές είναι «Μερκελιστές», αναφερόμενος στον τρικομματικό κυβερνητικό συνασπισμό. Αλλά οι επόμενες εκλογές θα κριθούν από την απάντηση που έχει να δώσει κάθε δύναμη σε σχέση με την επόμενη ημέρα, αν μπορεί, δηλαδή, να δώσει ένα όραμα για τον λαό, υπογραμμίζοντας ότι ο ΣΥΡΙΖΑ έχει αυτό το πλεονέκτημα.\nΔΗΜΑΡ: Τσίπρας, ο νέος Χάρι Πότερ


Παγκόσμια Έρευνα του World Lupus Federation σε ασθενείς με Λύκο | All About Health\n«Συνιστάται οι ασθενείς με Λύκο να κάνουν το εμβόλιο COVID-19, σε συνεννόηση με τον γιατρό τους και να βρουν το καλύτερο χρονικό διάστημα ώστε το θεραπευτικό τους σχήμα να μην επηρεάσει την αποτελεσματικότητα του εμβολίου. Είναι ένα ακόμη επιπλέον βήμα που πρέπει να κάνουν τα άτομα με λύκο σε αυτή τη δύσκολη στιγμή, καθώς όλοι προσπαθούμε να «επιστρέψουμε στην προτινος φυσιολογική μας ζωή » όσο το δυνατόν πιο γρήγορα δήλωσε η κα Αθανασία Παππά, Πρόεδρος της ΕΛ.Ε.ΑΝ.Α. που είναι μέλος του World Lupus Federation & του Lupus Europe. Ο πόνος εξαιτίας της ασθένειας αναφέρθηκε επίσης ως σημαντικό πρόβλημα. Σχεδόν το 90% των συμμετεχόντων απάντησαν ότι ο πόνος είχε σαν αποτέλεσμα τη μείωση των δραστηριοτήτων μέσα και έξω από το σπίτι.\ntags: Lupus Europe World Lupus Federation ΕΛ.Ε.ΑΝ.Α Παγκόσμια Ημέρα Λύκου\nnext ΣΦΕΕ - EFPIA: Η λύση δεν είναι η άρση της πατέντας, αλλά η αύξηση των συνεργασιών


"Πάγωσε" on air με την γκάφα της η Κατερίνα Καραβάτου - News - Youweekly\nΤι είπε στην Ελένη Πετρουλάκη;\nNews 25.03.2020 18:27\nΗ Κατερίνα Καραβάτου μπερδεύτηκε κατά τη διάρκεια της ζωντανής σύνδεσής της με την Ελένη Πετρουλάκη και έκανε μία "γκάφα". Μόλις συνειδητοποίησε τι ακριβώς είπε η παρουσιάστρια, "πάγωσε" on air και ζήτησε συγγνώμη!\nΟ κορωνοϊός έχει κάνει όλες τις εκπομπές της ελληνικής τηλεόρασης να γίνονται πλέον εξ' αποστάσεως και η εκπομπή «Στην φωλιά των ΚουΚου» δεν αποτελεί εξαίρεση.\nΗ Κατερίνα Καραβάτου λοιπόν είχε σήμερα μία ζωντανή σύνδεση με την Ελένη Πετρουλάκη, η οποία μίλησε για το πώς περνάει τις μέρες της στο σπίτι, ενώ έκανε και το σχόλιό της για τις δύσκολες εποχές που ζούμε λόγω της ραγδαίας εξάπλωσης του κορωνοϊού.\nΚατά τη διάρκεια της σύνδεσης, μία φιγούρα φαινόταν να περνάει διαρκώς πίσω από τη γυμνάστρια, και έτσι η παρουσιάστρια θέλησε να ρωτήσει ποιος είναι.\nΚ.Κ.: Ο Ίλια είναι που περνάει συνέχεια από πίσω;\nΕ.Π.: Όχι, η θεία! Η αδερφή του μπαμπά μου μένει μαζί μας.\nΚ.Κ.: Θα βάλω το κεφάλι μου μέσα σε ένα κουβά μετά από αυτό που είπα. Δεν έβλεπα καλά, με συγχωρείς. Φιλιά και στη θεία.\n«Η μεγάλη ντροπή της ημέρας» σχολίασε στη συνέχεια η παρουσιάστρια, με τον Κρατερό Κατσούλη να της απαντά πως δεν είπε και κάτι τόσο φοβερό.\nΟι συγκινήσεις δεν λείπουν από την εκπομπή της Κατερίνας Καραβάτου, με την παρουσιάστρια να μη διστάζει να βουρκώσει τις προηγούμενες μέρες με μία υπέροχη εικόνα που είδε.\nΛίγο αργότερα μάλιστα, η Κατερίνα Καραβάτου δε δίστασε να αποκαλύψει και το λόγο για τον οποίο φοράει γάντια στην εκπομπή\nΜπορεί κανένας από τους συνεργάτες της να μην το κάνει, η Κατερίνα Καραβάτου ωστόσο επιλέγει να φοράει γάντια στην εκπομπή και σήμερα εξήγησε το γιατί, προκαλώντας εντύπωση με την απάντηση που έδωσε!\n«Εγώ τα φοράω γιατί έχω πρόβλημα με τα χέρια μου. Δεν μπορώ να δείξω τα χέρια μου στην τηλεόραση, είναι άρρωστα αλλά παρ’ όλα αυτά προσέχουμε πολύ».\nΔείτε στο παρακάτω βίντεο την εξήγηση που έδωσε η Κατερίνα Καραβάτου:


Street ART | Για παιδιά 12-15 ετών | Ίδρυμα Εικαστικών Τεχνών & Μουσικής Β&Μ Θεοχαράκη\nHome - Street ART | Για παιδιά 12-15 ετών\nΟι συμμετέχοντες θα έρθουν σε επαφή με το συμβολικό έργο του Αμερικανού καλλιτέχνη J.M. Basquiat και με το μήνυμα της ισότητας που αποπνέει το εικαστικό του έργο. Ακόμα, θα εξετάσουμε κουλτούρες διαφόρων πολιτισμών. Παράλληλα, τα παιδιά θα δημιουργήσουν δικά τους έργα με ενταγμένο το στοιχείο των λέξεων και της street art κουλτούρας. Με τη ζωγράφο Βασιλική Κούκου.\nΠοίηση και ζωγραφική.\nΤα παιδιά θα δημιουργήσουν ζωγραφικά έργα εμπνευσμένα από τον καλλιτέχνη με ενταγμένο το στοιχείο των λέξεων και της street art κουλτούρας. Λέξεις που θα μιλάνε για την ισότητα και για ίσα δικαιώματα όλων των ανθρώπων πάνω στον πλανήτη. Ζωγραφική και ποίηση θα γίνουν ένα! Θα δημιουργήσουν δικά τους ποιήματα πάνω στον καμβά που θα ζωγραφίσουν!\nΘα εξετάσουμε διάφορους πολιτισμούς, τη κουλτούρα τους, τις παραδοσιακές ενδυμασίες τους και το περιβάλλον που ζούνε! Τα παιδιά θα δημιουργήσουν με κολάζ και ζωγραφική πολύχρωμες οντότητες και ανθρώπους διαφόρων εθνικοτήτων! Θα μάθουν για την ισότητα των ανθρώπων και πως όλοι είμαστε διαφορετικοί αλλά ίσοι!\nStreet Art και Χώρος.\nΤα παιδιά θα δημιουργήσουν μια τρισδιάστατη μακέτα ενός χώρου- δωματίου! Θα κάνουν graffiti στους μικρούς τοίχους και θα δημιουργήσουν μια μικρή εγκατάσταση μέσα σε αυτόν τον χώρο εμπνευσμένα από το έργο του J.M. Basquiat. Στόχος είναι τα παιδιά να μπουν στη λογική της εγκατάστασης και το έργο τους να βγει από το δισδιάστατο χώρο! Σαν να επιμελούνται μια έκθεση, που όμως καλλιτέχνες είναι οι ίδιοι και εκθέτουν τα δικά τους ξεχωριστά έργα!


Marion Cotillard: Πώς διατηρεί το όμορφο κορμί της η σέξι μανούλα; - Mothersblog.gr\nMarion Cotillard: Πώς διατηρεί το όμορφο κορμί της η σέξι μανούλα;\n28 Απρ 2013\tWELL-BEING\nΕίναι από τις πιο σέξι και όμορφες μανούλες! Η Marion Cotillard λόγω του σωματότυπου της κατάφερε να χάσει τα κιλά της εγκυμοσύνης πολύ γρήγορα, χωρίς αυτό να σημαίνει βέβαια πως αν αφεθεί δεν θα πάρει κιλά.\nΗ ίδια αποκαλύπτει πως είναι γλυκατζού, φροντίζει όμως να τρώει φρουτοσαλάτα. «Πολύ συχνά κανείς δεν μπορεί να αποφύγει ένα λαχταριστό γλυκό. Το μυστικό είναι όμως να το αποφεύγεις σε γενικές γραμμές, ακολουθώντας μια ισορροπημένη και σωστή διατροφή. Αυτός είναι άλλωστε και ο δρόμος που πρέπει να ακολουθήσει κανείς για να χάσει βάρος», λέει η ίδια ενώ αποκαλύπτει πως λατρεύει την γυμναστική στην φύση, όπως το περπάτημα και το ποδήλατο. Όπως αναφέρει στη daily mail, ακολουθεί συγκεκριμένο πρόγραμμα τρεις φορές την εβδομάδα.


«Σιώπησε» η φωνή των Cranberries | Star.gr\n«Σιώπησε» η φωνή των Cranberries – Έσβησε στα 46 της η Dolores O’Riordan\nH μάχη της τραγουδίστριας με τη διπολική διαταραχή\nΣαν «κεραυνός εν αιθρία» έπεσε η είδηση του θανάτου της Dolores O'Riordan. Η τραγουδίστρια του ιρλανδικού συγκροτήματος εναλλακτικού ροκ The Cranberries απεβίωσε αιφνιδίως σε ηλικία 46 ετών, όπως μετέδωσε η κρατική τηλεόραση της Ιρλανδίας RTE κι επιβεβαίωσε η υπεύθυνη των δημοσίων σχέσεών της.\nΗ βασική φωνή των Cranberries για 13 χρόνια\nΗ Dolores O' Riordan ήταν επί 13 χρόνια η βασική φωνή και στιχουργός του συγκροτήματος μέχρι τη διάλυσή του, το 2003. Στη συνέχεια, ακολούθησε σόλο καριέρα μέχρι το 2009, οπότε και το συγκρότημα επανενώθηκε κι έκανε περιοδείες σε όλον τον κόσμο.\nΟι Cranberries τότε πέρασαν και από την Ελλάδα, τον Ιούλιο του 2010, δίνοντας συναυλία στο Θέατρο Βράχων.\nΟι Cranberries ήταν ένα από τα πιο επιτυχημένα συγκροτήματα της δεκαετίας του 1990, αφού πούλησαν περισσότερα από 40 εκατομμύρια δίσκους. Το δεύτερο άλμπουμ τους "No Need to Argue" είχε φτάσει στην κορυφή των chart στην Αυστραλία, τη Γαλλία και τη Γερμανία και στο νούμερο 6 στις ΗΠΑ.\nΤο 2003, το συγκρότημα που ιδρύθηκε στο Λίμερικ της Ιρλανδίας, κουρασμένο από τις αλλεπάλληλες περιοδείες, αποφάσισε να κάνει μια παύση. «Ο γιος μου ήταν 5 ετών, η κόρη μου 2 και τους έπαιρνα στον δρόμο μαζί μας. Αντιλήφθηκα ότι δεν ήταν σωστό για τα παιδιά. Κι έπειτα, όσον αφορά την καλλιτεχνική έμπνευση, ήμασταν όλοι μας σε αδιέξοδο. Χρειαζόμασταν ένα διάλειμμα», είχε πει η ίδια η τραγουδίστρια σε συνέντευξή της το 2012.\nΗ Λίντσεϊ Χολμς, η υπεύθυνη δημοσίων σχέσεων της Ο' Ρίορνταν, είπε ότι η τραγουδίστρια πέθανε ενώ βρισκόταν στο Λονδίνο για μια ηχογράφηση. "Τα μέλη της οικογένειάς της αισθάνονται συντριβή και ζητούν να γίνει σεβαστή η προσωπική ζωή τους σε αυτή την πολύ δύσκολη στιγμή", πρόσθεσε.\nΗ διπολική διαταραχή της τραγουδίστριας\nΗ τραγουδίστρια έπασχε από διπολική διαταραχή. Περιγράφει τι περνούσε στο τραγούδι Switch Off the Moment, από το σόλο άλμπουμ της No Baggage.\nΤο 2014 συνελήφθη, καθώς είχε επιτεθεί σε γυναίκα αεροσυνοδό τραυματίζοντας την στο πόδι, κατά τη διάρκεια πτήσης από τη Νέα Υόρκη στην Ιρλανδία, αλλά και σε έναν αστυνομικό μετά την προσγείωση του αεροσκάφους.\n«Τραγουδούσα από την ηλικία των 5 χρόνων», είχε αναφέρει σε μία από τις συνεντεύξεις της στο Irish News, προσθέτοντας: «Ξεκίνησα να γράφω τραγούδια στα 12, στην πραγματικότητα ποτέ δεν με φαντάστηκα να κάνω τίποτα άλλο, πέρα από τη μουσική. Νομίζω ότι κάποια στιγμή, η μαμά μου, που είναι βαθιά θρησκευόμενη, είχε την ιδέα να γίνω μοναχή».\nΣε ό,τι αφορά τη μάχη της με την κατάθλιψη είχε δηλώσει: «Υπήρξαν στιγμές που πέρασα αρκετά δύσκολα, ιδιαίτερα μετά τον θάνατο του πατέρα μου και της πεθεράς μου. Κοιτάζοντας πίσω, νομίζω ότι η κατάθλιψη, όποια και αν είναι η αιτία, είναι ένα από τα χειρότερα πράγματα που μπορείς να περάσεις».\nΤο συγκρότημα κυκλοφόρησε το τελευταίο άλμπουμ του, το Something Else πέρσι. Αναγκάστηκε όμως να ακυρώσει πολλές συναυλίες επειδή η O’ Riordan αντιμετώπιζε προβλήματα με την πλάτη της.\nΛίγο πριν τα Χριστούγεννα, η ίδια είχε αναρτήσει ένα μήνυμα στη σελίδα των Cranberries στο Facebook: «Καλημέρα σε όλους, εδώ Dolores. Αισθάνομαι καλά», έγραψε, λέγοντας ότι έδωσε «την πρώτη συναυλία μετά από μήνες».


Η Γαλλική Αεροπορία παρέλαβε το πρώτο αναβαθμισμένο Mirage-2000D - Defence Review\nHome /Άμυνα, Ειδήσεις, Κεντρικά/Η Γαλλική Αεροπορία παρέλαβε το πρώτο αναβαθμισμένο Mirage-2000D\n11 Ιανουαρίου 2021 12:28\nΤο γαλλικό Υπουργείο Άμυνας ανακοίνωσε ότι στις 7 Ιανουαρίου η Πολεμική Αεροπορία της χώρας παρέλαβε το πρώτο αναβαθμισμένο μαχητικό αεροσκάφος Mirage-2000D με υπηρεσιακό αριθμό «639». Οι εργασίες αναβάθμισης έγιναν από την Dassault Aviation. Το πρόγραμμα αναβάθμισης των Mirage-2000D προβλέπεται και θα χρηματοδοτηθεί στο πλαίσιο του εξοπλιστικού προγράμματος των ετών 2019-2025. Συνολικά θα αναβαθμιστούν 55 αεροσκάφη με βελτιωμένες ικανότητες αερομαχίας και προσβολής στόχων εδάφους και θαλάσσης. Στο επίκεντρο της αναβάθμισης είναι ένα νέο σύστημα πλοήγησης και προσβολών, το οποίο επιτρέπει «διάλογο» του χειριστή με το αεροσκάφος, μειώνοντας το χρόνο λήψης αποφάσεων και αντίδρασης.\nΤο αναβαθμισμένο Mirage-2000D θα τεθεί σε κατάσταση εκτεταμένων δοκιμών πριν χαρακτηριστεί επιχειρησιακό στις αρχές του 2022. Το Mirage-2000D αποτελεί εξέλιξη του Mirage-2000N και σχεδιάστηκε πρωτίστως για αποστολές προσβολής στόχων με συμβατικά πυρομαχικά. Το πρωτότυπο Mirage-2000D (ένα τροποποιημένο Mirage-2000N) πέταξε για πρώτη φορά τον Φεβρουάριο του 1991. Συνολικά η Γαλλική Αεροπορία απέκτησε 86 νέα Mirage-2000D. Στη διαμόρφωση Mirage-2000D-R1 τα αεροσκάφη δεν έχουν το πλήρες πακέτο των δυνατοτήτων, ενώ στη διαμόρφωση Mirage-2000D-R2 το διαθέτουν. Από τα 86 Mirage-2000D, τα 12 αποσύρθηκαν το 2018, ενώ για τα 55 αποφασίστηκε ο εκσυγχρονισμός τους (το καλοκαίρι του 2018 αποσύρθηκαν και τα πυρηνικής κρούσης Mirage-2000N).\nΠερισσότερες λεπτομέρειες για τις επιχειρησιακές δυνατότητες των Mirage-2000D και απαντήσεις στο ερώτημα αν θα τα αεροσκάφη αυτά είναι κατάλληλα ή όχι για την Πολεμική Αεροπορία μπορείτε να διαβάσετε στο παρακάτω άρθρο:\nTAGS: Mirage 2000 Mirage 2000D γαλλικη αεροπορια